ΝΕΑ ΓΙΑΝΝΕΝΑ ΚΑΙ ΤΗΝ ΗΠΕΙΡΟ,ΠΡΕΒΕΖΑ, ΑΡΤΑ,ΗΓΟΥΜΕΝΙΤΣΑ: 27 Μαρ 2015\nΤα αντικρουόμενα σημεία, τα κενά και οι έρευνες για τον θάνατο του σπουδαστή της Γαλακτοκομικής Ιωαννίνων\nΣημαντικές διαφορές εξακολουθούν να παρατηρούνται (52 ημέρες μετά) στην υπόθεση του τραγικού θανάτου του 20χρονου σπουδαστή Βαγγέλη Γιακουμάκη μεταξύ αναφορών στις οποίες προχωρούν εμπλεκόμενοι και των δεδομένων που έχουν τα στελέχη των διωκτικών αρχών. Αξιωματικοί της ΕΛ.ΑΣ. θεωρούν ότι το ζήτημα των «καψωνιών» σε βάρος του σπουδαστή είναι ασφαλώς υπαρκτό, αναζητούν όμως και σε άλλες παραμέτρους τις αιτίες του απονενοημένου διαβήματος. Διατηρούν ωστόσο επιφυλάξεις αν τελικώς συγκεντρωθούν επιβαρυντικά στοιχεία εναντίον συμφοιτητών του ή άλλων ατόμων.Στην ηλεκτρονική της έκδποση,η εφημερίδα «Το Βήμα» παρουσιάζει όλα τα τελευταία δεδομένα της έρευνας της ΕΛ.ΑΣ. με απαντήσεις σε συγκεκριμένα ερωτήματα που απασχολούν τις τελευταίες εβδομάδες την κοινή γνώμη.\nΟι αστυνομικοί αποκλείουν αυτό το ενδεχόμενο. Ολα τα ευρήματα της ιατροδικαστικής έρευνας, τα δεδομένα από τις κάμερες που κατέγραψαν τις τελευταίες κινήσεις, η τομή στις...\nΟρκίστηκε Πρόεδρος του ΕΟΦ η Κατερίνα Αντωνίου\nΕίναι αναπληρώτρια καθηγήτρια Φαρμακολογίας στο πανεπιστήμιο Ιωαννίνων\nΣήμερα, Παρασκευή 27 Μαρτίου, πραγματοποιήθηκε στο υπουργείο Υγείας η ορκωμοσία της Κατερίνας Αντωνίου ως προέδρου του ΕΟΦ, καθώς και της Πετρούλας Σαρτζετάκη, ως προέδρου της ΕΠΥ.Η Κατερίνα Αντωνίου είναι αναπληρώτρια καθηγήτρια Φαρμακολογίας στο πανεπιστήμιο Ιωαννίνων, ενώ η Πετρούλα Σαρτζετάκη είναι δικηγόρος, διδάκτωρ Νομικής του Πανεπιστημίου Aix-Marseille.Οι πρόεδροι των...\nΠιθανή πρεμιέρα τη Δευτέρα 6 Απριλίου\nΠράξη γίνεται πιθανότατα από τη Δευτέρα 6 Απριλίου, η λειτουργία του συστήματος ηλεκτρονικής συλλογής διοδίων, στους σταθμούς διοδίων της Εγνατίας Οδού. Σύμφωνα με πληροφορίες του epirusgate,η συγκεκριμένη καινοτομία, αφορά όλους τους σταθμούς διοδίων της Εγνατίας Οδού, εκτός από το σταθμό διοδίων Μαλγάρων, όπου εκεί η λειτουργία της "Egnatia Card" έγινε στις 15 Δεκεμβρίου 2014, όταν αντικατέστησε το "TEO PASS" που λειτουργούσε μέχρι τότε. Αυτό πρακτικά σημαίνει, ότι οι χρήστες του αυτοκινητόδρομου θα έχουν τη δυνατότητα να πληρώνουν και ηλεκτρονικά τις διελεύσεις τους από τα διόδια, μέσω έξυπνης κάρτας (Egnatia Card). Από μέρα σε μέρα αναμένται να γίνει και η...\nΠΡΕΒΕΖΑ-Συνελήφθη Αλβανός με ένταλμα σύλληψης\nΣυνελήφθη σήμερατο μεσημέρι στην Πρέβεζα, από αστυνομικούς του Τμήματος Δίωξης Λαθρομετανάστευσης Πρέβεζας, ένας 32χρονος αλλοδαπός, υπήκοος Αλβανίας, διότι σε βάρος εκκρεμούσε ένταλμα σύλληψης.Ο 32χρονος εντοπίστηκε από τους αστυνομικούς κατά τη διάρκεια αστυνομικού ελέγχου και όπως διαπιστώθηκε σε βάρος του εκκρεμούσε ένταλμα σύλληψης του κ. Ανακριτή Πρέβεζας, για διακεκριμένη περίπτωση κλοπής.Ο συλληφθείς θα...\nΣτην Ιταλία με το πρωθυπουργικό αεροσκάφος, ο μικρός Αλέξανδρος από την Πρέβεζα!\nΠροκειμένου να υποβληθεί σε μεταμόσχευση καρδιάς\nΣτην Μονάδα Εντατικής Θεραπείας του πανεπιστημιακού νοσοκομείου της Πάτρας νοσηλεύεται εδώ και περίπου πέντε ημέρες ο τετράχρονος Αλέξανδρος, ο οποίος πάσχει από διατακτική καρδιοπάθεια και πρέπει να μεταφερθεί άμεσα στο πανεπιστημιακό κέντρο της Πάντοβα στην Ιταλία, προκειμένου να υποβληθεί σε μεταμόσχευση καρδιάς.Η περιπέτεια για το παιδί, αλλά και την οικογένειά του, ξεκίνησε πριν από λίγες ημέρες, όταν παρουσίασε πρόβλημα υγείας και διακομίστηκε από την Πρέβεζα, στο Πανεπιστημιακό νοσοκομείο των Ιωαννίνων.Εκεί οι γιατροί έκριναν πως έπρεπε να...\nΠΡΟΣΟΧΗ-Αγνοείται ο 52χρονος Ιωάννης Δημητρίου από το Μεγάλο Γαρδίκι Ιωαννίνων\nΟ 52χρονος Ιωάννης Δημητρίου αγνοείται από την περασμένη Παρασκευή. Μετά το θάνατο του πατέρα του ζούσε μόνο του στο χωριό Μεγάλο Γαρδίκι Ιωαννίνων.Είναι συνταξιούχος ναυτικός, κλειστός χαρακτήρας όπως τον χαρακτηρίζουν οι συγγενείς του. κατά το παρελθόν είχε δείξει κάποιες τάσεις φυγής και είχε φύγει και πάλι από το σπίτι όμως είχε επιστρέψε μετά από λίγες ημερες.Ο 52χρονος όταν εξαφανίστηκε φορούσε τζιν παντελόνι, δερμάτινο μαύρο μπουφάν και μαύρα παπούτσια. Έχει ύψος 1.75 – 180, άσπρα μαλλιά κοντοκουρεμένα και...\nΔΗΜΟΣ ΠΡΕΒΕΖΑΣ-Ο Ευάγγελος Γιαννουλάτος νέος αντιδήμαρχος τεχνικών υπηρεσιών\nΝέος αντιδήμαρχος τεχνικών υπηρεσιών του Δήμου Πρέβεζας ορίστηκε με απόφαση του Δημάρχου Πρέβεζας, Χρήστου Μπαΐλη ο Δημοτικός Σύμβουλος, Ευάγγελος Γιαννουλάτος .Σύμφωνα με την απόφαση ο κ.Γιαννουλάτος θα έχει στα καθήκοντά του μεταξύ άλλων την οργάνωση, διοίκηση, παρακολούθηση, συντονισμό και έλεγχο της λειτουργίας της Δ/νσης Τεχνικών Υπηρεσιών, την σύνταξη και παρακολούθηση εκτέλεσης του τεχνικού προγράμματος καθώς επίσης την σύνταξης οριστικοποίησης και ωρίμανσης μελετών και ένταξης έργων σε...\nΑΡΤΑ:Την Κυριακή 29 Μαρτίο ο «Δρόμος του Γιοφυριού»\nΝοσηλεύεται με τραύματα στο Νοσοκομείο Χατζηκώστα-Ανθρωποκυνηγητό της αστυνομίας για τον εντοπισμό των δραστών\nΠριν ακόμα συνέλθει η πόλη των Ιωαννίνων από τον τραγικό τρόπο με τον οποίο έχασε τη ζωή του ο Βαγγέλης Γιακουμάκης, που υπήρξε το πρώτο θύμα bullying στη χώρα μας, σήμερα το πρωί στην πόλη είχαμε ένα νέο κρούσμα βίας. Πιο συγκεκριμένα, το πρωτοφανές περιστατικό βίας εκτυλίχθηκε σε βάρος μαθητή,στην είσοδο του σχολείου του,κατά την διάρκεια του διαλείματος, όταν αμέριμνος δέχτηκε άγρια επίθεση με μπουνιές και κλωτσιές, από τρία άτομα. Δεν γνωρίζουμε εάν είχε προσωπικές διαφορές μαζί τους, όμως το περιστατικό προκάλεσε το ανθρωποκυνηγητό της Αστυνομίας, προκειμένου να συλληφθούν τα τρία άτομα που...\nΣε πλήρη εξέλιξη βρίσκεται ο σχεδιασμός της Περιφέρειας για την καθιέρωση της Ηπείρου, ως προορισμού τεσσάρων εποχών. Στο πλαίσιο αυτό φιλοξενήθηκαν για πέντε μέρες είκοσι (20) τουριστικοί πράκτορες και δημοσιογράφοι από το εξωτερικό και την Ελλάδα, οι οποίοι περιηγήθηκαν ορεινές περιοχές με τουριστικό ενδιαφέρον. Πρόκειται για τη δεύτερη φιλοξενία εξοικείωσης (familiarization trip), καθώς είχε προηγηθεί ανάλογη για τις παραθαλάσσιες περιοχές και υλοποιήθηκε στο πλαίσιο του έργου: «Ενέργειες για την Προώθηση και Προβολή του Τουριστικού Προϊόντος της Περιφέρειας Ηπείρου».Ειδικότερα, για αυτό το δεύτερο ταξίδι εξοικείωσης, οι φιλοξενούμενοι τουριστικοί πράκτορες και δημοσιογράφοι προέρχονταν από 10 χώρες και συγκεκριμένα από τη Ρωσία, την Ιταλία, το Ισραήλ, την Κύπρο, τη Γαλλία, τη Ρουμανία, την πΓΔΜ, την Ολλανδία την Ελλάδα και τη Γερμανία, καλύπτοντας ένα μεγάλο φάσμα των...\n1. Επικύρωση των αποφάσεων - πρακτικών 3ης/20-3-2015 συνεδρίασης του Περιφερειακού Συμβουλίου\n3. Έγκριση χρηματοδότησης έργων σε βάρος πιστώσεων από έσοδα του...\nΠαρά την καταρρακτώδη βροχή, δεκάδες πολίτες των Ιωαννίνων και κυρίως μικρά παιδιά, συμμετείχαν στη γιορτή που οργάνωσε ο Δήμος Ιωαννιτών εγκαινιάζοντας επισήμως το Γραφείο Διαχείρισης Αδέσποτων Ζώων.«Με τη λειτουργία του Γραφείου, του Καταφυγίου και με όλες τις δράσεις που γίνονται, προσπαθούμε να επικοινωνήσουμε την αντίληψη πως η καλύτερη «υπηρεσία» στο Δήμο, είναι η παιδεία και η κουλτούρα του πολίτη», όπως δήλωσε ο Δήμαρχος Ιωαννιτών, Θωμάς Μπέγκας, ευχαριστώντας για τη συνεργασία που υπάρχει φιλοζωικές οργανώσεις και συμπολίτες που προσφέρουν εθελοντικά.Τους δεκάδες πολίτες που τίμησαν με την παρουσία τους τη χθεσινή εκδήλωση αλλά και βρίσκονται δίπλα στις φιλοζωϊκές δράσεις του Δήμου Ιωαννιτών, ευχαρίστησε ο εντεταλμένος Δημοτικός Συμβουλος για το Καταφύγιο Αδέσποτων Ζώων Ιωαννίνων, Χαράλαμπος Μπρέχας, λέγοντας: «Θέλω να τους διαβεβαιώσω ότι ο Δήμος Ιωαννιτών είναι ιδιαίτερα ευαισθητοποιημένος στο θέμα των ...\nΝέο μέλος του Δημοτικού Συμβουλίου Πρέβεζας ο Γιώργος Παπαδιώτης\nΤο νέο μέλος του Δημοτικού Συμβουλίου Πρέβεζας είναι και επίσημα ο γεωπόνος Γιώργος Παπαδιώτης ο οποιος και έδωσε τον καθιερωμένο όρκο ενώπιον του Δημάρχου Χρήστου Μπαϊλη.Ο κ.Παπαδιώτης, ο οποίος καταλαμβάνει την θέση του παραιτηθέντος συμβούλου και επικεφαλής του συνδυασμού Δημοτική Ριζοσπαστική Συνεργασία τόνισε ότι θα εργαστεί με όλες του τις δυνάμεις σε πνεύμα συνέναισης για την προώθηση των ζητημάτων που αφορούν τον Δήμο και τους Δημοτες.Τον Δημοτικό Σύμβουλο , τον οποιο συνόδευσε ο συμβουλος του ίδιου συνδυασμού Βασίλης Κωστούλας, καλωσόρισε ο...\nΠΡΕΒΕΖΑ-Προς τα πάνω… οι τιμές των καυσίμων!!!\nΑν και η τιμή του πετρελαίου πέφτει σταθερά εδώ και αρκετό καιρό, η κίνηση στην ελληνική αγορά δεν ακολουθεί αυτή την τάση. Εδώ και περίπου ενάμιση μήνα περίπου, οι τιμές των καυσίμων στην Πρέβεζα και την υπόλοιπη χώρα έχουν αυξηθεί με αλματώδη βήματα, για να φτάσουν σήμερα, λίγο πριν τις γιορτές του Πάσχα, να είναι κατά 10 λεπτά σχεδόν πιο ακριβά από τις τιμές που υπήρχαν στα πρατήρια στις αρχές του Ιανουαρίου. Χθες, η πιο χαμηλή καταγεγραμμένη τιμή στα πρατήρια του νομού Πρέβεζας ήταν 1,468 ευρώ το λίτρο, ενώ λίγο μετά την Πρωτοχρονιά, η τιμή είχε πέσει οριακά κάτω από το 1,4 ευρώ, επίπεδο το οποίο ήταν και το χαμηλότερο της τελευταίας τριετίας. Ενδεικτικά αναφέρουμε ότι η μέση τιμή της αμόλυβδης τον Ιανουάριο ήταν 1.425 ενώ στις 20 Μαρτίου η μέση τιμή έφτασε τα...\nΣτα Γιάννενα την ερχόμενη εβδομάδα ο Γιάννης Μπουτάρης\nΓια την υπογραφή μνημονίου συνεργασίας ανάμεσα στους δήμους Ιωαννιτών και Θεσσαλονίκης\nΕπίσκεψη στα Γιάννενα, θα πραγματοποιήσει στις 2 και 3 Απριλίου ο δήμαρχος Θεσσαλονίκης Γιάννης Μπουτάρης, συνοδευόμενος από μια αποστολή περίπου 30 ατόμων, που θα αποτελείται από εμπλεκόμενους φορείς του τουρισμού (ξενοδόχους, τουριστικά γραφεία, ΔΕΘ - HELEXPO, Γραφείο Προσέλκυσης Συνεδρίων Μητροπολιτικής Περιοχής Θεσσαλονίκης, υπαλλήλους του τμήματος Τουρισμού και τον αρμόδιο αντιδήμαρχο Σπύρο Πέγκα).Σκοπός της αποστολής είναι η συμμετοχή σε ομάδες εργασίας, με θέμα την ανάπτυξη και τη διασύνδεση των δύο πόλεων, ενώ η όλη προσπάθεια θα επισφραγιστεί με την υπογραφή μνημονίου συνεργασίας ανάμεσα στους δύο δήμους.Παράλληλα, ο Δήμος Θεσσαλονίκης θα ζητήσει την κατάργηση της συμμετοχής του από το «Δίκτυο πόλεων για τη βιώσιμη κινητικότητα και το ποδήλατο» και το...\nΠΡΕΒΕΖΑ-Ασυνείδητοι πετούν μπάζα και σκουπίδια στον αρχαιλογικό χώρο της Νικόπολης!\nΣτο ίδιο έργο θεατές γινόμαστε κάθε χρόνο αφού κάποιοι ασυνείδητοι βρίσκουν την "εύκολη" λύση να ξεφορτώνονται μπάζα και σκουπίδια πετώντας τα σε απόσταση αναπνοής από τα σημαντικά μνημεία την ώρα μάλιστα που καταβάλλεται μια σοβαρή προσπάθεια για την ανάδειξη του Αρχαιολογικού χώρου της Νικόπολης. Αναστάτωση προκάλεσε σε περαστικούς και κατοίκους των οικισμών Φάρου και Νεοχωρίου Πρέβεζας, οι εικόνες χωματερής (με μπάζα σακούλες, πλαστικά κ.α.), και μάλιστα εντός της «αρχαιολογικής ζώνης Α», στην περιοχή της Αρχαίας Νικόπολης. Να σημειώσουμε ότι δεν είναι η πρώτη φορά που οι αρχαιολογικοί χώροι χρησιμοποιούνται σαν σκουπιδότοποι και μάλιστα πριν από ένα περίπου χρόνο η Εφορεία αρχαιοτήτων Πρέβεζας με έγγραφό της προς όλες τις...\nΜεγάλες οι ζημιές από την κακοκαιρία,στο Δήμο Δωδώνης\nΕπίσκεψη Κ.Τασούλα στην περιοχή\nΕπιτόπια επίσκεψη σε δημοτικά διαμερίσματα του Δήμου Δωδώνης που επλήγησαν έντονα από τα πρόσφατα φαινόμενα κακοκαιρίας έκανε χθες ο βουλευτής Ιωαννίνων της ΝΕΑΣ ΔΗΜΟΚΡΑΤΙΑΣ κ. Κώστας Τασούλας παρουσία του Δημάρχου Δωδώνης κ. Χρ. Ντακαλέτση και της Αντιδημάρχου Τεχνικών Έργων κ. Μ. Δημακοπούλου.Ο Δήμαρχος Δωδώνης ενημέρωσε τον κ. Τασούλα για την επέκταση των ζημιών και σε άλλες περιοχές του Δήμου, καθώς και για το αιτιολογημένο αίτημα που υπεβλήθη στο Υπουργείο Εσωτερικών για έκτακτη χρηματοδότηση αποκατάστασης των ζημιών.Ο κ. Κ. Τασούλας διαπίστωσε επίσης τις πρώτες αποτελεσματικές ενέργειες του Δήμου Δωδώνης για πρόχειρη αποκατάσταση βατότητας σε ....\nΜε χαμένη υπόθεση μοιάζει για το δήμο Ιωαννιτών η διεκδίκηση της Πολιτιστικής Πρωτεύουσας της Ευρώπης 2021...\nΑντίθετα έντονο είναι το ενδιαφέρον από τη Σύρο, την Τρίπολη, τον Πειραιά, την Καλαμάτα, την Κέρκυρα και την Ξάνθη\nΤον τίτλο της Πολιτιστικής Πρωτεύουσας της Ευρώπης για το 2021, έχει δεσμευτεί από τον περασμένο Οκτώβριο ο δήμαρχος Θωμάς Μπέγκας, ότι θα διεκδικήσει ο δήμος Ιωαννιτών, όμως μέχρι σήμερα στην πόλη των γραμμάτων και των τεχνών δεν έχει γίνει το παραμικρό προς αυτή την κατεύθυνση! Ούτε προετοιμασία φακέλου για κατάθεση αίτησης υποψηφιότητας έχει γίνει, αλλά ούτε και επιτροπή διεκδίκησης έχει συγκροτηθεί, με αποτέλεσμα το ενδιαφέρον του δήμου Ιωαννιτών για τη διεκδίκηση του σημαντικού αυτού πανευρωπαϊκού θεσμού, να μοιάζει... φιλολογικό! Ούτε μια σύσκεψη ενημέρωσης και...\nΔΗΜΟΣ ΠΑΡΓΑΣ: Μείωση δημοτικών τελών στους κτηνοτρόφους\nΜέχρι τις 31 Μαρτίου υποβάλλονται οι αιτήσεις στο Δήμο Πάργας, για μείωση των Δημοτικών τελών στις αγροτοκτηνοτροφικές εγκαταστάσεις στις Δημοτικές Ενότητες Φαναρίου και Πάργας. Όπως αναφέρεται σε σχετική ανακοίνωση, καλούνται οι κτηνοτρόφοι οι οποίοι διατηρούν στην κτηνοτροφική τους, εκμετάλλευση ζώα (αγροτοκτηνοτροφικές εγκαταστάσεις), να υποβάλλουν σχετική αίτηση (με τον αριθμ. παροχής της ΔΕΗ) στον Δήμο έως την 31-03-2015, σύμφωνα με τη σχετική απόφαση του Δημοτικού Συμβουλίου Δήμου Πάργας, για μείωση των Δημοτικών τελών κατά 70% στις αγροτοκτηνοτροφικές εγκαταστάσεις στις Δημοτικές Ενότητες Φαναρίου και Πάργας.Όσοι κτηνοτρόφοι δεν υποβάλλουν σχετική αίτηση δεν θα...\nΠΡΕΒΕΖΑ-«Όχι» στο αίτημα για κόψιμο των δέντρων στο στρατόπεδο Σολωμού\nΑίσθηση και κινητοποίηση αρμόδιων φορέων και πολιτών προκάλεσε το θέμα που ανέδειξε πρώτη η εφημερίδα μας αναφορικά με το αίτημα που κατέθεσε ο Στρατός προς τον Δήμο να του δώσει άδεια προκειμένου να προβεί στο κόψιμο όλων των δέντρων ( περίπου 46) στο Στρατόπεδο Σολωμού και στα Σ.Ο.Α. Το θέμα τέθηκε και στο Δημοτικό Συμβούλιο όπου ο αρμόδιος αντιδήμαρχος Παύλος Σαραμπασίνας εξέφρασε την άποψη της δημοτικής αρχής ότι ο Δήμος δεν πρόκειται να δώσει καμία συναίνεση στο κόψιμο δέντρων παρά μόνο στο κλάδεμα κλαδιών και αν αυτό κριθεί απαραίτητο. Στο έγγραφό τους οι υπεύθυνοι του στρατού κάνουν λόγο για κοπή κι όχι για κλάδεμα των δέντρων ενώ επικαλούνται λόγους ασφάλειας σε οχήματα και κατοικίες ( οι οποίες είναι εγκαταλελειμμένες εδώ και...\nΤο 30% των παιδιών είναι ανασφάλιστα και κατά συνέπεια ανεμβολίαστα!!!\nΤην ακριτική Ήπειρο επισκέφθηκαν οι εθελοντές γιατροί και νοσηλευτές των Φίλων Κοινωνικής Παιδιατρικής & Ιατρικής «Ανοιχτή Αγκαλιά». Το κλιμάκιο με πλήρη ιατρικό εξοπλισμό επισκέφθηκε το Δελβινάκι, Καλπάκι, Παρακάλαμο και Δολιανά. Εξετάστηκε στο σύνολό του ο παιδικός πληθυσμός. Από βρέφη έως παιδιά Γυμνασίου, τα παιδιά του Ιδρύματος Παιδικής Προστασίας, καθώς και τα παιδιά που φιλοξενούνται στην Κιβωτό. Οι ενήλικες εξετάστηκαν στο Κέντρο Υγείας Δελβινακίου.Το 30% των παιδιών είναι ανασφάλιστα και κατά συνέπεια ανεμβολίαστα. Η «Ανοιχτή Αγκαλιά» ανταποκρίθηκε πλήρως στην ανάγκη αυτή και εμβολιάστηκαν όλα τα παιδιά.Είναι εμφανές ότι σε κάθε περιοχή υπερτερούν κάποια συγκεκριμένα παθολογικά ευρήματα, αποτέλεσμα των συνηθειών διατροφής και...\nΥΠΟΘΕΣΗ Β.ΓΙΑΚΟΥΜΑΚΗ-Βγήκαν τα πρώτα αποτελέσματα των τοξικολογικών εξετάσεων\nΣτο ΣΠΕΜ με προϋπολογισμό 280 εκ. το ορφανό τμήμα της Ιόνιας, Γιάννενα-Κακαβιά\nΚαι άλλα σημαντικά έργα οδικών μεταφορών στην Ήπειρο\nΤο Στρατηγικό Πλαίσιο Επενδύσεων Μεταφορών (ΣΠΕΜ), το οποίο εκτπονήθηκε από την Ενδιάμεση Διαχειριστική Αρχή Μεταφορών και επεκτείνεται χρονικά μέχρι το 2025, αναμένεται να δώσει ανάσα, καθώς θα χρηματοδοτήσει σημαντικά έργα οδικών μεταφορών στην Ήπειρο, τα οποία θα σημάνουν και τυπικά το τέλος της συγκοινωνιακής απομόνωσης της περιοχής σε σχέση με την υπόλοιπη Ελλάδα. Μπορεί το νέο ΕΣΠΑ να μην έχει αρχίσει να υλοποιείται για τα καλά αλλά τα προβλεπόμενα έργα με χρηματοδότηση από το νέο Ευρωπαϊκό Πρόγραμμα ΣΕΣ 2014-2020 περιλαμβάνει κάποια σημαντικά οδικά έργα που συμπεριλαμβάνονται στο ΣΠΕΜ. Ανάμεσα στα σημαντικά αυτά έργα ξεχωρίζουμε την κατασκευή του οδικού άξονα Ιωάννινα-Κακαβιά με...\nΔΗΜΟΣ ΖΑΓΟΡΙΟΥ:Σύσκεψη για τον τουρισμό\nΟ Δήμος Ζαγορίου καλεί σε συζήτηση όλους όσοι ασχολούνται με τα τουριστικά επαγγέλματα την Τετάρτη 01/04/2015 και ώρα 17:00 μ.μ. στην αίθουσα συνεδριάσεων του ...\nΗ κυβέρνηση ετοιμάζει Λίφτινγκ» στον Καλλικράτη\nΘα προστεθούν νέοι Δήμοι\nΣαρωτικές αλλαγές στο Δημόσιο μέσω νομοθετικών πρωτοβουλιών σχεδιάζει το αμέσως προσεχές διάστημα η ηγεσία του υπουργείου Εσωτερικών, θέτοντας στο επίκεντρο τον εξορθολογισμό των δομών της δημόσιας διοίκησης, την καλύτερη αξιοποίηση του υπάρχοντος προσωπικού -«ενεργοποιώντας» νέα κριτήρια αξιολόγησης κυρίως για τις θέσεις ευθύνης- αλλά και την εξυπηρέτηση του πολίτη.Στις σχεδιαζόμενες αλλαγές συμπεριλαμβάνεται και λίφτινγκ στον «Καλλικράτη» που θα αφορά πρωτίστως τις δομές και τα οικονομικά των ΟΤΑ και όχι τα χωροταξικά όρια των δήμων. Στο επίπεδο των πολιτικών πρωτοβουλιών εντάσσεται ακόμη ο σχεδιασμός για την αλλαγή του εκλογικού νόμου, αλλά και η έναρξη της συζήτησης για την αναθεώρηση του Συντάγματος.Για τον Καλλικράτη ο υπουργός Ν.Βούτσης,μιλώντας χθες στη βουλή,τόνισε ότι «θα ξεκινήσει προσπάθεια να καταγραφούν οι ''κόμποι'' σε σχέση με...\nΓΙΑΝΝΕΝΑ:Επιστολή Ι.Μήτση στον Γ.Σταθάκη,για τις καθυστερήσεις με την νέα Υπηρεσία Ηλεκτρονικής Χορήγησης πιστοποιητικών και αντιγράφων\nΜε επιστολή του προς τον Υπουργό Οικονομίας, Υποδομών, Ναυτιλίας και Τουρισμού κ. Γιώργο Σταθάκη, ο Πρόεδρος του Επιμελητηρίου Ιωαννίνων κ. Ιωάννης Β. Μήτσης μεταφέρει τις αντιδράσεις του επιχειρηματικού κόσμου, σχετικά με την καθυστέρηση που υφίσταται προκειμένου να λάβουν ηλεκτρονικά πιστοποιητικό ή βεβαίωση ΓΕΜΗ, σύμφωνα με την νέα Υπηρεσία Ηλεκτρονικής Χορήγησης πιστοποιητικών και αντιγράφων. Βάση αυτής κάθε ενδιαφερόμενος για να λάβει ένα πιστοποιητικό ή αντίγραφο πράξης ή στοιχείο καταχωρημένο στο ΓΕΜΗ θα διεκπεραιώνει την συνολική διαδικασία υποβολής του σχετικού αιτήματος συμπεριλαμβανομένης και της πληρωμής των σχετικών τελών, με ειδικούς κωδικούς στο Σύστημα του ΓΕΜΗ. Με βάση τα παραπάνω η έκδοση πιστοποιητικών ή βεβαιώσεων ΓΕΜΗ πραγματοποιείται σε...\nΠΡΕΒΕΖΑ-Ψάρευαν παράνομα ξιφία!\nΈπειτα από έλεγχο που διενεργήθηκε, στη θαλάσσια περιοχή Βορείου Ιονίου και συγκεκριμένα δυτικά των ακτών της Πρέβεζας, βραδινές ώρες, από πλήρωμα περιπολικού σκάφους Λ.Σ-ΕΛ.ΑΚΤ βρέθηκαν επί αλιευτικού σκάφους, αλιεύματα συνολικού βάρους εξήντα επτά (67) κιλών του είδους “ξιφίας” (Xiphias gladius), κατά την περίοδο χρονικής απαγόρευσης αλίευσής του.Επιπλέον διαπιστώθηκε ότι όλοι οι επιβαίνοντες επί του σκάφους δεν ήταν κάτοχοι επαγγελματικής άδειας αλιείας, καθώς και ότι επί του σκάφους δεν επέβαινε ουδείς εκ των ιδιοκτητών. Επιπλέον, το σκάφος έφερε Πρωτόκολλο Γενικής Επιθεώρησης το οποίο δεν ήταν σε ισχύ.Από την Λιμενική Αρχή Πρέβεζας που...\nΤο γύρο του διαδικτύου, κάνει ένα νέο βίντεο όπου εμφανίζεται ο αδικοχαμένος φοιτητής Βαγγέλης Γιακουμάκης\nΤην ώρα που όλο το πανελλήνιο είναι συγκλονισμένο από το θάνατο του Βαγγέλη Γιακουμάκη, ένα νέο βίντεο με τον αδικοχαμένο φοιτητή κάνει το γύρο του Διαδικτύου.Για την ακρίβεια, πρόκειται για ένα αφιέρωμα τηλεοπτικής εκπομπής στη Γαλακτοκομική Σχολή Ιωαννίνων το 2014, όπου η δημοσιογράφος Αθηνά Γεωργοπούλου είχε κάνει εκτενές ρεπορτάζ μέσα στη Σχολή για τη δράση της.Ο Βαγγέλης απεικονίζεται στο βίντεο μέσα στην τάξη μαζί με τους ...\nΠΑΣ:Στο στόχαστρο της Ομόνοιας ο Μιχαήλ\nΣτο στόχαστρο της Ομόνοιας φέρεται να βρίσκεται ο Αλέξης Μιχαήλ, ο οποίος μένει ελεύθερος το καλοκαίρι και ακόμα δεν έχει ανανεώσει το συμβόλαιό του. Σύμφωνα με δημοσιεύματα από την Κύπρο, ο 29 αμυντικός αρέσει πολύ στους «πράσινους» και δεν αποκλείεται να... σκάσει άμεσα και η πρόταση.Από την μεριά του ο ΠΑΣ, όπως αναφέρει η εφημερίδα «SportDay», θέλει να κρατήσει τον παίκτη, αφού πέρα από την αγωνιστική προσφορά του, είναι γέννημα-θρέμα Ιωαννίνων και είναι ο 2ος πιο παλιός παίκτης του συλλόγου, με 10 χρόνια «θητεία» και πίσω από τον Ντάσιο.Αυτό που μένει να ξεκαθαρίσει, είναι αν ο ΠΑΣ θα πάρει άδεια - κάτι που είναι πολύ δύσκολο - για να παρθούν και αποφάσεις στο θέμα των ....\nΗΓΟΥΜΕΝΙΤΣΑ-Στη "φάκα" δυο Αλβανοί που έκαναν κλοπές και διαρρήξεις!\nΣυνελήφθησαν στην Ηγουμενίτσα, από αστυνομικούς της Υποδιεύθυνσης Ασφαλείας Ηγουμενίτσας, δύο αλλοδαποί άνδρες, υπήκοοι Αλβανίας, ηλικίας 25 και 24 ετών, σε βάρος των οποίων σχηματίστηκε δικογραφία για διακεκριμένες κλοπές κατά συναυτουργία και παράνομη είσοδο στη χώρα.Τους δράστες είχαν προσαγάγει στην Υποδιεύθυνση Ασφαλείας Ηγουμενίτσας, αστυνομικοί του Α΄ Τμήματος Συνοριακής Φύλαξης Φιλιατών, οι οποίοι τους εντόπισαν στην περιοχή αρμοδιότητάς τους να στερούνται ταξιδιωτικών εγγράφων και να έχουν στην...\nΠΑΝΕΠΙΣΤΗΜΙΟ ΙΩΑΝΝΙΝΩΝ: Επίτιμος Καθηγητής του Τμήματος Ιατρικής,ο Alvin H. Crawford\nΤο Πανεπιστήμιο Ιωαννίνων με ομόφωνη απόφαση του Τμήματος Ιατρικής, της Κοσμητείας της Σχολής Επιστημών Υγείας και της Συγκλήτου του Πανεπιστημίου Ιωαννίνων αναγορεύει σε Επίτιμο Καθηγητή του Τμήματος Ιατρικής τον κ. Alvin H. Crawford, Ομότιμο Καθηγητή Παιδοορθοπαιδικής Χειρουργικής του Πανεπιστημίου Cincinnati (Η.Π.Α.). Η αναγόρευση θα πραγματοποιηθεί την Πέμπτη, 2 Απριλίου 2015 στις 13.00 στην αίθουσα Τελετών «Γεώργιος Μυλωνάς» του Πανεπιστημίου Ιωαννίνων. Ο Πρύτανης του Πανεπιστημίου Ιωαννίνων, Καθηγητής κ. Γεώργιος Καψάλης και ο Πρόεδρος του Συμβουλίου του Πανεπιστημίου Ιωαννίνων, Καθηγητής κ. Παναγιώτης Σουκάκος θα προσφωνήσουν τον τιμώμενο. Ο Καθηγητής του Τμήματος Ιατρικής κ. Αλέξανδρος Μπερής θα παρουσιάσει το...\nΒροχές και καταιγίδες σήμερα στην Ήπειρο\nΒροχές και καταιγίδες κατά τόπους ισχυρές, αναμένονται σήμερα κυρίως στα δυτικά.Ειδικότερα,στην Ήπειρο θα επικρατούν νεφώσεις με βροχές και καταιγίδες κατά τόπους ισχυρές. Εξασθένηση των φαινομένων από τις βραδινές ώρες και από τα βόρεια.\nΑνεμοι: από νότιες διευθύνσεις 4 με...\n150 εκατομμύρια ευρώ ασφαλιστικών οφειλών στο ΙΚΑ, ρυθμίστηκαν την πρώτη ημέρα!!!\nΘετική κρίνεται η αποτίμηση της προσέλευσης οφειλετών του ΙΚΑ την πρώτη ημέρα ρύθμισης των ληξιπρόθεσμων ασφαλιστικών οφειλών, σύμφωνα με τη διοίκηση του ιδρύματος.Από τα στοιχεία του ΙΚΑ προκύπτει ότι ρυθμίστηκαν οφειλές 150 εκατομμυρίων ευρώ, ενώ οι άμεσες εισπράξεις ανήλθαν σε 10 εκατομμύρια ευρώ.Κύκλοι της διοίκησης του ΙΚΑ σχολίαζαν ότι παρά τις άσχημες καιρικές συνθήκες η αυτοπρόσωπη προσέλευση των οφειλετών ήταν ικανοποιητική και εκτιμούν πως όταν ανοίξει στις 8 Απριλίου η ηλεκτρονική εφαρμογή της ρύθμισης των οφειλών μέσα από την...\nΝομοθετική ρύθμιση που θα αίρει το θεσμικό κενό για τα παιδιά δεύτερης γενιάς και ζητήματα ιθαγένειας\nΝομοθετική ρύθμιση που θα αίρει το θεσμικό κενό για τα παιδιά δεύτερης γενιάς και ζητήματα ιθαγένειας προωθεί η αναπληρώτρια υπουργός Μεταναστευτικής Πολιτικής, Τασία Χριστοδουλοπούλου.Το σχέδιο νόμου αναμένεται να δοθεί σε διαβούλευση την επόμενη εβδομάδα, ώστε να κατατεθεί σύντομα στη Βουλή για συζήτηση και ψήφιση. Το υπουργείο θα λάβει υπόψη του την απόφαση του ΣτΕ, την τροποποίηση νόμου που είχε έτοιμο η προηγούμενη κυβέρνηση, αλλά και το σχέδιο νόμου που είχε επεξεργαστεί ο ΣΥΡΙΖΑ ως αξιωματική αντιπολίτευση.Πέραν τούτων, εμφανίζεται σαφής η βούληση της ελληνικής κυβέρνησης να αλλάξει την κατάσταση με τα κέντρα κράτησης στην Ελλάδα. Και αυτό, μέσω της εξασφάλισης των 2.500 θέσεων φιλοξενίας σε ανοιχτές δομές, να καταρτίσει μια εθνική στρατηγική για τα ασυνόδευτα ανήλικα και να προχωρήσει στην άμεση και...\nΗΓΟΥΜΕΝΙΤΣΑ: Ο Σύλλογος Δασκάλων ακύρωσε τα σεμινάρια του Περιφερειακού Κέντρου Επιμόρφωσης\nΚαταγγέλοντας ως απαράδεκτο και παράνομο το σεμινάριο του ΠΕΚ για τους αναπληρωτές εκπαιδευτικούς της παράλληλης στήριξης, επειδή -σύμφωνα με τους ίδιους- καταπατούν τα εργασιακά δικαιώματα των εκπαιδευτικών, συνδικαλιστές του Συλλόγου Δασκάλων & Νηπιαγωγών Θεσπρωτίας, ακύρωσαν την πραγματοποίηση σεμιναρίου. Σε δελτίο τύπου που εξέδωσε το Διοικητικό Συμβούλιο των συνδικαλιστών, αναλυτικά αναφέρονται τα εξής: "Μετά από παρέμβαση του συλλόγου μας δεν πραγματοποιήθηκε σήμερα Πέμπτη 26 Μαρτίου 2015 το σεμινάριο του ΠΕΚ για τους αναπληρωτές της παράλληλης στήριξης που είχε προγραμματιστεί να γίνει από τις 2:30 έως 18:45 στο 1ο Δημ. Σχολειό Ηγουμενίτσας. Το Δ.Σ. του συλλόγου στα πλαίσια τις περιφρούρησης των ...\nΓΙΑΝΝΕΝΑ«Ο Μικρός Πρίγκιπας» στο κινηματοθέατρο Odeon\nΤην Κυριακή 29 Μαρτίου-ώρες παράστασης: 12:00 π.μ. και 3:00 μ.μ.\nΗ Παιδική Σκηνή του Γιάννη Χριστόπουλου για 9η χρονιά στη πόλη παρουσιάζει το παιδικό θεατρικό «Ο Μικρός Πρίγκιπας» στο κινηματοθέατρο Odeon την Κυριακή 29 Μαρτίου (ώρες παράστασης: 12:00 π.μ. και 3:00 μ.μ).Ισχύουν εισιτήρια Ο.Γ.Α, Προπώληση εισιτηρίων στο βιβλιοπωλείο "Προκος" 8 ευρω προπώληση και στο ταμείο 10ευρώ. Οι συντελεστές είναι: Κείμενα: Γιάννης Οικονομίδης, Δραματολογική επεξεργασία: Χρίστος Κόκκινος, Σκηνικά Κοστούμια: Κάρολος Ρωμούσης, Μουσική: Γιώργος Θεοχαρόπουλος, Χορογραφίες: Πηνελόπη Μουσγά, Σκηνοθεσία: Χρίστος Κόκκινος. Ερμηνεύουν οι ηθοποιοί: Γιώργος Τσαγκαράκης, Μυριόκαλη Κόγιου, Ελίνα Καπετάνου, Αθηνά Φραγκουλοπούλου, Αλεξία Γαβρίλη, Χρίστος Κόκκινος, Αντώνης Γουγής, Κωνσταντίνος Σπυρόπουλος, Γιώργος Ζιώγαλας, Κατερίνα Τυροπώλη. Ο “ Μικρός σοφός Πρίγκιπας” είναι ένα υπέροχο δημιούργημα στην...\nΓΙΑΝΝΕΝΑ-Συναυλία με το Yiorgos Fakanas Group στο Πνευματικό Κέντρο\nΤο Πνευματικό Κέντρο Δήμου Ιωαννιτών σε συνεργασία με το Ioannina School of Music διοργανώνουν συναυλία με το Yiorgos Fakanas Group, σήμερα Παρασκευή 27 Μαρτίου 2015, και ώρα 9.30 μμ., στην αίθουσα «Β. Πυρσινέλλας».Μαζί με το Γιώργο Φακανά, στο μπάσο, εμφανίζονται οι: Τάκης Πατερέλης, σαξόφωνο, Sam Marlieri, σαξόφωνο, Μάρκος Χαϊδεμένος, πλήκτρα και Μένιος Πασιαλής, ντραμς.Είσοδος: 5€. Προπώληση εισιτηρίων στο Πνευματικό Κέντρο Δήμου Ιωαννιτών (11-1 το πρωί και 6-9 το απόγευμα), στο ROCK SHOP (Οπλ. Πουτέτση 1Α), στο κατάστημα ΙΡΙΣ (Γρ. Σακκά 20), στα βιβλιοπωλεία Αναγνώστης και Πρόκος (Πυρσινέλλα 11 και Κ. Κατσαδήμα 7 αντίστοιχα), στο Ioannina School of Music και στο...\nΓΙΑΝΝΕΝΑ-Μία «Κουζίνα με Ψυχή»\nΟι Κυριακές στο πανί, που διοργανώνει το Πνευματικό Κέντρο Δήμου Ιωαννιτών, προβάλλουν την τρίτη ταινία στο πλαίσιο του κύκλου Ασυνήθιστες Ερωτικές Ιστορίες.Την Κυριακή 28 Μαρτίου και ώρα 8.30 μ.μ., στον Πολιτιστικό Πολυχώρο «Δημήτρης Χατζής», θα προβληθεί η ταινία του Φατίχ Ακίν, Κουζίνα με Ψυχή (Soul Kitchen, Γερμανία – Γαλλία – Ιταλία, 2009, διάρκεια: 99 λεπτά). Η είσοδος για το κοινό είναι ελεύθερη. O ειδικός συνεργάτης του Πνευματικού Κέντρου Δήμου Ιωαννιτών, κ. Παναγιώτης Κράββαρης αναφέρει σχετικά: «Ο Ζήνος Καζαντζάκης είναι ένας ελληνικής καταγωγής Γερμανός του Αμβούργου που έχει ένα εστιατόριο στη βιομηχανική περιοχή της πόλης. Μέσα σε μια ...\nΓΙΑΝΝΕΝΑ:«Μια βραδιά γεμάτη θέατρο» στο «Καμπέρειο»\nΟ εορτασμός της Παγκόσμιας Ημέρας Θεάτρου καθιερώθηκε το 1962 από το Διεθνές Ινστιτούτο Θεάτρου και εορτάζεται στις 27 Μαρτίου από την παγκόσμια θεατρική κοινότητα. Το ΔΗΠΕΘΕ Ιωαννίνων συμμετέχοντας στον παγκόσμιο αυτό εορτασμό οργάνωσε και θα παρουσιάσει σήμερα Παρασκευή «Μια βραδιά γεμάτη θέατρο». Μια βραδιά στην οποία συμμετέχουν οικιοθελώς επαγγελματίες ηθοποιοί που ζουν και δραστηριοποιούνται στην πόλη των Ιωαννίνων. Η θεατρική αυτή εκδήλωση θα πραγματοποιηθεί στο θέατρο «Καμπέρειο» με ώρα έναρξης 9:15’ μ.μ. και ελεύθερη για το κοινό είσοδο. Το πρόγραμμα έχει ως εξής:


Διαγωνισμός “Τα αληθινά δώρα του Αϊ Βασίλη” – KidsCloud.gr\nKidsCloud.gr > ΒΙΒΛΙΑ > Διαγωνισμός “Τα αληθινά δώρα του Αϊ Βασίλη”\nΌπως αντιλαμβάνεστε, έχουμε θέμα!\nΟ Άι Βασίλης χάθηκε για κάποιες ώρες και προκλήθηκε χαμός.\nΤα παιχνίδια και τα ξωτικά δεν ξέρουν, τί να κάνουν.\nΣβούρες, επιτραπέζια, αρκουδάκια, playmobil, αλλά και η Barbie έχουν αποσυντονιστεί.\nΌμως ο αγαπημένος ‘Άι Βασίλης, ούτε χάθηκε, ούτε κρύβεται.\nΕίναι προβληματισμένος και πολύ στεναχωρημένος.\nΣκέφτεται όλα αυτά τα παιδιά που δεν μπορούν να βρουν ένα παιχνίδι από εκείνον.\nΕκείνα τα παιδιά, που ζουν σε πόλεμο, σε δυστυχία ή δεν μπορεί να βρει τρόπο να τα προσεγγίσει.\nΚι όμως ένα ποντικάκι και μια νυχτερίδα του αλλάζουν τη διάθεση και τον κάνουν να αποκτήσει μία άλλη οπτική.\nΤα αληθινά δώρα δεν είναι τα παιχνίδια!\nΤα αληθινά δώρα προέρχονται από τη θέρμη της καρδιάς μας και βρίσκονται παντού.\nΕίναι αυτά που μας δίνουν ζωή.\nΒασικά… είναι η ίδια η ζωή.\nΗ Υγεία, η Ειρήνη, η Αγάπη κι όλα αυτά που θεωρούμε δεδομένα, αλλά είναι τόσο σημαντικά.\nTo παιδικό βιβλίο “Τα αληθινα δώρα του Άι Βασίλη” κυκλοφορεί από τις Εκδόσεις Παπαδόπουλος και είναι μια υπέροχη δουλειά από δύο βραβευμένες δημιουργούς, τη Στέλλα Μιχαηλίδου που είναι η συγγραφέας και τη Μυρτώ Δεληβοριά, που είναι η εικονογράφος.\nΠαιχνιδιάρικα στιχάκια με αριστοτεχνική εικονογράφηση, που σε συνδυασμό προκαλούν συγκίνηση στις καρδιές μικρών και μεγάλων και γίνονται μια καλή αφορμή για συζητήσεις.\nΕίναι πολύ σημαντικό να περνάμε στα παιδιά από τη μικρή ηλικία μηνύματα σχετικά με τα πράγματα, που έχουν πραγματική αξία στη ζωή μας, που είναι πολύ πιο βαρυσήμαντα από κάποια υλικά αγαθά.\nΤα παιδιά μπορούν να αντιληφθούν τα περισσότερα πράγματα από αυτά που εμείς τα θεωρούμε… “σοβαρά”.\nΌπως έχω ξαναπεί όμως, δεν είναι ανόητα, αλλά μικρά και θέλουν τον κατάλληλο τρόπο για να κατανοήσουν σημασίες και ουσίες εννοιών.\nΗ Στέλλα Μιχαηλίδου με παιχνιδιάρικο τρόπο περνά μηνύματα που δίνουν άλλη αξία στο βιβλίο, το οποίο “ντυμένο” με τις ξεχωριστές κι επίσης παιχνιδιάρικες εικόνες από τη Μυρτώ Δεληβοριά, κάνουν το παιδικό βιβλίο “Τα αληθινά δώρα του Άι Βασίλη” να γίνεται ένα αληθινό δώρο για τα Χριστούγεννα από μόνο του.\nΜπορείτε να ξεφυλλίσετε τις πρώτες σελίδες του βιβλίου εδώ : “Τα αληθινά δώρα του Άι Βασίλη”\nΚαι ήρθε η ώρα του διαγωνισμού!\n2 τυχερά πιτσιρίκια θα κερδίσουν από ένα αντίτυπο του βιβλίου “Τα αληθινά δώρα του Άι Βασίλη”, αρκεί να τους δώσετε την ευκαιρία συμπληρώνοντας την παρακάτω φόρμα συμμετοχής.\nO διαγωνισμός θα δέχεται συμμετοχές μέχρι τα μεσάνυχτα της Παρασκευής 23 Δεκεμβρίου 2016.Στη συνέχεια θα πραγματοποιηθεί ηλεκτρονική κλήρωση μέσα από τον οποίο θα αναδειχθούν οι τυχερές/οι, που θα κερδίσουν από 1 αντίτυπο του βιβλίου “Τα αληθινά δώρα του Άι Βασίλη”\n* To www.kidscloud.gr και οι Εκδόσεις Παπαδόπουλος διεξάγουν διαγωνισμό εκ του οποίου 2 τυχερές/οί αναγνώστριες/στες θα κερδίσουν από ένα αντίτυπο του βιβλίου “Τα αληθινά δώρα του Άι Βασίλη” της Στέλλας Μιχαηλίδου.\n* Με τη λήξη του διαγωνισμού τα μεσάνυχτα της Παρασκευής 23 Δεκεμβρίου 2016 γίνεται η «κλήρωση» ηλεκτρονικά μέσω internet.\nΆι ΒασίληςΔΙΑΓΩΝΙΣΜΟΣΕΚΔΟΣΕΙΣ ΠΑΠΑΔΟΠΟΥΛΟΣΜΥΡΤΩ ΔΕΛΗΒΟΡΙΑΠΑΙΔΙΚΟ ΒΙΒΛΙΟΣΤΕΛΛΑ ΜΙΧΑΗΛΙΔΟΥΤΑ ΑΛΗΘΙΝΑ ΔΩΡΑ ΤΟΥ ΑΪ ΒΑΣΙΛΗΧΡΙΣΤΟΥΓΕΝΝΑ


Διάκριση για την Πατριαρχική Εκκλησιαστική Σχολή Κρήτης - Χανιά - Νέα Κρήτη\nΤώρα διαβάζετε: Διάκριση για την Πατριαρχική Εκκλησιαστική Σχολή Κρήτης\nΑφορμή πέρα από τον εν λόγω Διαγωνισμό, που τελεί υπό την αιγίδα της Ελληνικής Επιτροπής για την Unesco, στάθηκε η συμμετοχή της Σχολής στο πρόγραμμα της Εφορείας Αρχαιοτήτων Χανίων «Ας γνωρίσουμε το αρχαίο θέατρο ανεβάζοντας μία παράσταση».\nΤο πρόγραμμα περιελάμβανε αρχικά δύο θεματικά εργαστήρια, τα οποία εκπόνησαν οι αρχαιολόγοι κ. Αγγελική Τσίγγου και κ. Μιχάλης Μιλιδάκης και η διοικητικός κ. Δήμητρα Κορακάκη σε συνεργασία με τη φιλόλογο Μαρίνα Χαλιβελάκη και τα μέλη της ραδιοφωνικής ομάδας του σχολείου, ενώ ακολούθησε εκτενές πολυμεσικό αφιέρωμα στον Παρευξείνιο Ελληνισμό συνολικής διάρκειας τεσσάρων διδακτικών ωρών.\nΠενταμελής υποομάδα, οι Παύλος Ρουσανίδης, Χρήστος Πάτκας, Μανώλης Περάκης, Λευτέρης Μωχάμαντ και ο άρτι εις διάκονον χειροτονηθείς π. Γρηγόριος Ξειδιανάκης, επεξεργάστηκαν αποσπάσματα της Παρόδου και του Α' Στασίμου του Προμηθέα Δεσμώτη επιχειρώντας να εντοπίσουν συνάψεις στο πρωτότυπο του Αισχύλου, τη νεοελληνική απόδοση των Γ. Μπλάνα και Τ. Ρούσσου και την ιστορία του Πόντου. Σειρά είχε η «διδασκαλία» στο αρχαίο θέατρο της Απτέρας μετά από ξενάγηση των συντονιστών αρχαιολόγων.\nΤο κοίλο και η ορχήστρα του αρχαίου θεάτρου αποτέλεσαν τον φυσικό χώρο για τον «προάγωνα» και ένα ανοιχτό βιωματικό εργαστήριο με θέμα τον πολιτισμό των Ελλήνων του Πόντου, μέσα από εικόνες και φωτογραφικό υλικό, προϊόν μελέτης μονογραφιών και συλλεκτικών εκδόσεων στη Δημοτική Βιβλιοθήκη Χανίων και του Εθνικού Ιστορικού Μουσείου Αθηνών. Καθοριστική ήταν η παρουσία και συμμετοχή της προέδρου του Συλλόγου Ποντίων Χανίων «Παναγία Σουμελά», κ. Σιμέλας Καραβάνου.\nΜε αυθόρμητες ερωτήσεις και «υπόκρισι» αποδόθηκαν βιωματικά πλέον η γενεσιουργός αιτία του αρχαίου δράματος, αλλά και σταθμοί στην ιστορία των Ελλήνων του Πόντου μέχρι τη Γενοκτονία. Η σκευή του δρωμένου προέκυψε δημιουργικά από τους ίδιους τους μαθητές, οι οποίοι με τις κατάλληλες επεξηγήσεις από τον κ. Χαράλαμπο Καραβάνο, φόρεσαν την παραδοσιακή ενδυμασία του Πόντου.\nΗ προσθήκη ρυθμού και η συμβολική μίμηση της κίνησης των Ευζώνων στο Μνημείο του Αγνώστου Στρατιώτη, ο παραβολικός Γολγοθάς με αφετηρία τη γεμάτη φωτογραφίες θυμέλη και τέρμα τα τέσσερα σημεία του ορίζοντα ως θέσεις πρωταγωνιστή και χορού, περικυκλωμένες από φωτογραφίες κειμηλίων που έφεραν μαζί τους οι πρόσφυγες, ο υποβλητικός χώρος και η επικράτηση απόλυτης σιγής, ακόμα και από τους ξένους επισκέπτες του αρχαιολογικού χώρου, συνετέλεσαν σε μία εντελώς διαφορετική ερμηνεία της συμβολικής για τη μαθητική ομάδα κραυγής του Προμηθέα 100 χρόνια μετά τη Γενοκτονία.\nΗ «μίμηση της σπουδαίας και τελείας πράξεως» του Τιτάνα κορυφώθηκε σε μία πολύπλευρα σταυρόσχημη ενός λεπτού σιγή, προσευχή μνήμης. Για τη νικήτρια μαθητική ομάδα πάντως, που θα βραβευθεί τον προσεχή Οκτώβριο στη Θεσσαλονίκη, θα παραμείνει μάλλον δια βίου ένα από τα πιο ξεχωριστά βιώματα της εκπαιδευτικής της πορείας!\nΠολλές ευχαριστίες προς όσους συνέβαλαν, από καρδιάς ευχές σε όσους το μοιράστηκαν...


Διεκόπη η συζήτηση για τις πλημμύρες στο Περιφερειακό\nΑρχική Νέα Περιφέρεια Αττικής Διεκόπη η συζήτηση για τις πλημμύρες στο Περιφερειακό\nΣτις: 21/11/2017 Σε: Περιφέρεια Αττικής, Σημαντικότερα\nΤο Περιφερειακό συμβούλιο αττικής με θέμα τις πλημμύρες, όπως ανέφερε και ο Αντιπεριφερειάρχης Δυτικής Αττικής Γιάννης Βασιλείου – μετά από τις επαναλαμβανόμενες διακοπές της ομιλίας του καθηγητή κ. Λέκκα Ευθύμιου – «εκ μέρους ενός συγκεκριμένου ακροατηρίου που εμπόδιζε διαρκώς την λειτουργία του – και αφού ολοκλήρωσα εκ μέρους της διοίκησης την ομιλία μου την οποία και παραθέτω στο ίδιο κλίμα – υποχρέωσε τελικά τον Πρόεδρο να διακόψει οριστικά την συνεδρίαση».\nΑναλυτικά, στην ομιλία του ο Αντιπεριφερειάρχης ανέφερε τα παρακάτω:\n«Η Δυτική αττική – περνά για μια ακόμα φορά μαύρες μέρες – ενώ η έκφραση των ειλικρινών μας συλλυπητήριων στους οικείους των 21 θυμάτων είναι το λιγότερο.\nΑναφερόμενος στην ουσία του θέματος, θεωρώ ότι χρειάζεται να σταθούμε σε τρία ζητήματα.\nΠως φτάσαμε σε αυτό το σημείο.\nΠως διαχειριστήκαμε ως διοίκηση την κρίση.\nΠοιοι σχεδιασμοί πρέπει να υπάρχουν στο εξής.\nΣε ότι αφορά το πρώτο – θεωρώ πως η κατάσταση αυτή στην Δυτική Αττική – δημιουργήθηκε σωρευτικά και σε βάθος δεκαετιών – πως οι αιτίες είναι πολυπαραγοντικές – και ασφαλώς – οι όποιες τυχόν ευθύνες – αφού διερευνηθούν θα πρέπει να αποδοθούν.\nΣε ότι αφορά το δεύτερο – το ΣΟΠΠ – έχοντας την ευθύνη του συντονισμού – σε στενή συνεργασία με την Περιφερειάρχη Αττικής κ. Δούρου – παρά τα όποια προβλήματα υπήρξαν – οχι μόνο λειτούργησε υποδειγματικά – αλλά και εξαντλεί τα όποια ανθρωπινά η μη όρια των δυνατοτήτων του – ενώ πρέπει να λύσει και προβλήματα που τέθηκαν για πρώτη φορά.\nΦυσικά – η διάσωση των ανθρώπων – ήταν απόλυτη προτεραιότητα.\nΜέχρι χτες η πυροσβεστική υπηρεσία δέχτηκα 1052 κλήσεις – έκανε 96 διασώσεις – απάντλησε 586 πλημμυρισμένους χώρους – ενώ συγκροτήθηκαν αμέσως επιτροπές καταγραφών – που και καιρού επιτρέποντος – άρχισαν από την επομένη μέρα τις αυτοψίες.\nΣυνολικά μέχρι χτες έγιναν αυτοψίες από τους Δήμους Μάνδρας, Μεγάρων και Ελευσίνας σε 1300 οικίες – από την Περιφέρεια σε 300 επιχειρήσεις – από το υπουργείο υποδομών ελέγθηκαν 1160 κτίρια – όλα αυτά σε λίγες ημέρες – ενώ οι αιτήσεις και οι αυτοψίες συνεχίζονται.\nΦυσικά κηρύχτηκαν οι Δήμοι σε κατάσταση έκτακτης ανάγκης και έκλεισαν τα σχολεία – ενώ παρά τα επαναλαμβανόμενα φαινόμενα βροχοπτώσεων – ακόμα και μετά από την κεντρική ‘καταστροφή του Νώε’ ξεκίνησε η δουλειά των κάθε είδους και τύπου μηχανημάτων – με την συνδρομή σε μηχανικά μέσα κυριολεκτικά των πάντων ώστε να υπάρχει επάρκεια – που υπάρχει – είτε για να γίνουν οι διανοίξεις των ρεμάτων – είτε για να αποσυρθούν οι τόνοι των φερτών υλικών – είτε για να καθαριστούν οι πόλεις – είτε για να υπάρξει προσβασιμότητα στους δυο κεντρικούς άξονες – ΠΕΟΑ Θηβών και ΠΕΟΑ Κορίνθου που είχαν αποκοπεί – με την ΠΕΟΑΘ να θέλει σε μεγάλο τμήμα της παρεμβάσεις για να γίνει λειτουργική – και στην ΠΕΟΑΚ να έχει από χτες αποκατασταθεί η κυκλοφορία.\nΒασικότατο μέλημα ήταν η στέγαση και η σίτιση των πλημμυροπαθών – όπου σύμφωνα με τον Δήμο Μεγάρων οι άστεγοι ήταν συνολικά 8 και τα άτομα που χρειαζόντουσαν σίτιση 500 – ενώ σύμφωνα με τον Δήμο Μάνδρας – τα άτομα αντίστοιχα ήταν αρχικά 6 για να φτάσουν τις 20 οικογένειες και 1000 για σίτιση – ενώ από σήμερα το πρωί – 60 οπλίτες σε Μάνδρα και 30 σε Μέγαρα συμβάλουν στους καθαρισμούς των πλημμυρισμένων οικιών – μαζί με πολλές εθελοντικές ομάδες της περιοχής, η της πακιστανικής κοινότητας Ελλάδας κοκ.\nΤην ευθύνη για την ικανοποίηση των αναγκών αυτών και την όλη οργάνωση είχαν οι Δήμοι – ενώ με την συμβολή της Περιφέρειας, πλήθους εθελοντικών ομάδων, επιχειρηματιών, της τοπικής αυτοδιοίκησης και πολλών άλλων – εξασφαλίστηκαν τροφές και νερά που υπάρχουν σε επάρκεια – ενώ λειτουργεί από προχθές το πρωί και μονάδα υγείας – πέραν του θριάσιου νοσοκομείου που ήταν σε διαρκή ετοιμότητα – καθώς και άλλες μονάδες παροχής υγείας.\nΤο ρεύμα αποκαταστάθηκε σχετικά σύντομα – το νερό αργότερα στο μεγαλύτερο μέρος της Νέας Περάμου που σήμερα έχει αποκατασταθεί πλήρως – και με την καθοριστική συμβολή της ΕΥΔΠ και του Δήμου – αποκαθιστάται η παροχή νερού και στο Δήμο Μάνδρας – ενώ η διεύθυνση υγείας πραγματοποιεί δειγματοληπτικούς ελέγχους.\nΦυσικά πρόεκυπταν άπειρα αλλά προβλήματα που χρειαζόντουσαν άμεσες λύσεις – πχ που θα εναποτεθούν τα φερτά υλικά – που το λύσαμε με υπουργική απόφαση αφού βρήκαμε κάποιο ανενεργό λατομείο – έπρεπε όμως σε λίγες ώρες να αποκαταστήσουμε ένα σαθρό γεφυράκι για να αντέχει το βάρος των οχημάτων – και το κάναμε – ενώ γίνεται και διαλογή για ανακύκλωση στα φερτά υλικά από την ΕΟΑΝ.\nΈπρεπε ακόμα να αποσυρθούν από τους δρόμους τα καταστρεμμένα οχήματα – κάνοντας όμως πρώτα απογράφη – που το λύσαμε συγκροτώντας 2 επιτροπές και καταγράφοντας στην μεν Νέα Πέραμο 64 οχήματα – στη δε Μάνδρα 145 – εναποθέτοντας τα σε ένα εγκαταλελειμμένο στρατόπεδο.\nΑν με ρωτάτε – τρίτο – ποια πρέπει να είναι η επομένη μέρα για την Δυτική Αττική – όχι μόνο από την άποψη της αντιπλημμυρικής θωράκισης αλλά και της προστασίας του περιβάλλοντος – όπως και ποιότητας ζωής των κατοίκων – θα έλεγα το εξής:\nΗ σημερινή Κυβέρνηση – όπως είπαμε άλλωστε και στον Πρωθυπουργό που μας επισκέφτηκε η όπως και το γνωρίζει – χρειάζεται ταχύτατα και αποτελεσματικά να κινηθεί:\nΝα υλοποιηθούν άμεσα τα μέτρα των αποζημίωσαν που ανακοινωθήκαν – ξεπερνώντας τα όποια γραφειοκρατικά η όποια εμπόδια υπάρχουν – δεδομένου ότι από τις πλημμύρες του 2014 η και πιο πριν από αυτές – ακόμα δεν έχουν δοθεί αποζημιώσεις.\nΝα προχωρήσουν – χωρίς τις πανθομολογούμενες και διακομματικά μάλιστα αποδεκτές γραφειοκρατικές διαδικασίες – που κυριολεκτικά μπλοκάρουν τα πάντα – όλα τα προγραμματισμένα έργα αντιπλημμυρικής προστασίας και όχι μόνο αυτά – αλλά και όλα τα άλλα που καθυστερούν για τους ίδιους λόγους – όπως πχ η δημιουργία του ΒΙΠΑΝΟΤ στον Ασπρόπυργο.\nΠρέπει δε να σας πω – πως η διοίκηση της Περιφέρειας αττικής προτάσσοντας την αντιπλημμυρική προστασία – είτε εκτελεί ήδη – είτε προγραμματίζει τα εξής έργα:\nΈκτροπη του ρέματος της έξω βρύσης που ήδη υλοποιείται – αλλά και η διευθέτηση του που έπεται της εκτροπής – πιστώνοντας από ιδίους πόρους της Περιφέρειας και για τα δυο έργα ποσό 9.000.000,00 ευρώ.\nΤο ρέμα καμάρες – έχει εξασφαλιστεί ποσό 300.000,00 ευρώ για επιλογή ειδικού συμβούλου – γίνονται ενέργειες να ενταχθεί στο ΕΣΠΑ – ενώ μόνο για το έργο αυτό έχουν γραφτεί στο ΠΕΕ της Περιφέρειας 45.000.000,00 ευρώ.\nΓια την Νέα Πέραμο – έχει ολοκληρωθεί και εγκριθεί η μελέτη του ρέματος Ακρογιάλι – βρίσκεται στη φάση των αδειοδοτήσεων – ο προϋπολογισμός του είναι 5.170.000,00 ευρώ.\nΝα ξεκαθαρίσουμε και κάτι για το ρέμα ‘κουλτουριώτικο μονοπάτι’ – αφού κάποια ΜΜΕ – αντι να μας ελέγχουν τι κάνουμε την ώρα της μάχες – αποσπώντας μας – μας ρωτάνε πράγματα που μπορούν να περιμένουν.\nΤο αντιπλημμυρικό έργο λοιπόν ‘κουλουριώτικο μονοπάτι’ στη Νέα Πέραμο – έργο του δεύτερου και τρίτου ΚΠΣ – ολοκληρώθηκε, ελέγχτηκε από τους πάντες και παρελήφθη – στις 3 Ιούλιου του 2014.\nΓια το ρέμα της εκτροπής του χειμάρρου της ‘Αγίας Αικατερίνης’ και της διευθέτησης του χειμάρρου ‘Σούρες’ – ολοκληρώθηκε η μελέτη τέλος του 2014 – η έγκριση της οριοθέτησης δημοσιεύτηκε στο ΦΕΚ στις αρχές του 2016 – ο προϋπολογισμός είναι 10.949.200,00 ευρώ πιστωμένα στο ΠΕΕ της Περιφέρειας – ενώ έχει προβλεφτεί να ενταχτεί στο ΕΣΠΑ – δεν έχουν όμως ολοκληρωθεί οι απαλλοτριώσεις.\nΤο έργο της Αποχέτευσης ‘όμβριων’ στην Μαγούλα που δημιούργησε πλυμμηρικό φαινόμενο – προϋπολογισμού 6.000.000,00 ευρώ – πιστωμένα στο ΠΕΕ της Περιφερείας – αντιμετωπίζοντας όλο αυτό το διάστημα κάποιες τεχνικές εκκρεμότητες – θα προχωρήσει η φάση επιλογής αναδόχου.\nΜόνο από αυτή την παρουσίαση και ανεξαρτήτως των γραφειοκρατικών διαδικασιών – είναι φανερό ότι σημερινή διοίκηση της Περιφέρειας Αττικής – συγκριτικά με το παρελθόν – έχει προτάξει την αντιπλημμυρική προστασία της περιοχής.\nΑν σκεφτούμε όμως – πως μια γέφυρα που έπεσε στον Ασπρόπυργο στις πλημμύρες του Φεβρουαρίου του 2015 – χρειάστηκαν 31 μήνες μέχρι να ξεκινήσουν οι εργασίες για την κατασκευή της – που αυτήν την στιγμή την κατασκευάζουμε και θα ολοκληρωθεί τον επόμενο μήνα – καταλαβαίνουμε όλοι τους χρόνους που απαιτούνται για τέτοιας έκτασης αντιπλημμυρικά η όποια άλλα έργα σχεδιάζονται να πραγματοποιηθούν.\nΠρέπει να μπει ένα τέλος στην περιβαλλοντική καταστροφή της Δυτικής Αττικής – να παρθούν όλα τα μέτρα περιβαλλοντικής και οικολογικής αποκατάστασης – αλλά και να δοθούν μεγάλες ανάσες με την ικανοποίηση αιτημάτων όπως πχ της παραχώρησης των δυο χώρων του παραλιακού μετώπου της Ελευσίνας στην αυτοδιοίκηση – όπως και να σταματήσει κάθε σκέψη για την δημιουργία λατομείων Βωξίτη στα Μέγαρα.\nΝα αντιμετωπιστεί ολόκληρη η Δυτική Αττική – ως περιοχή που λογω της κοινωνικής της σύστασης έχει ιδιαίτερη ανάγκη – με τον καθορισμό συγκεκριμένων πολιτικών – ώστε να αντιμετωπιστεί και το άλλο μεγάλο πρόβλημα που αντιμετωπίζει – η ανεργία.\nΤο soc που πέρασε η Δυτική Αττική από τις πλημμύρες χρειάζεται να το διαδεχτεί ένα νέο soc – αυτήν την φορά στήριξης και ουσιαστικής ενίσχυσης – αλλάζοντας δραματικά προς το καλύτερο την διαχρονικά άσχημη κατάσταση που βιώνει ο κόσμος της Δυτικής Αττικής.\nΘέλω να ευχαριστήσω τους πάντες για την συνδρομή τους και για το κουράγιο που μας ευχήθηκαν με όλους τους δυνατούς τρόπους.\nΕπίσης θέλω να ευχαριστήσω τους αρχηγούς των κόμματων αλλά και τους βουλευτές που μας επισκέφτηκαν.\nΝα συγχαρώ όλους τους Δημοσίους υπαλλήλους που συνεχίζουν να δίνουν τον καλύτερο εαυτό τους και να δηλώσω προς όλους το εξής:\nΕμείς δεν πρόκειται να το βάλουμε κάτω.\nΟ Λαός της Δυτικής Αττικής έχει τέτοιο πείσμα και τέτοια αντοχή – που με την βοήθεια όλων -πολύ σύντομα όχι μόνο θα επουλώσει τις πληγές του – αλλά και θα οικοδομήσει ότι πρέπει να οικοδομηθεί – έστω και μέσα από τα χαλάσματα».\nΣχετικά η Δήλωση του προέδρου του Περιφερειακού Συμβουλίου Θ. Σχινά\n400.000 ευρώ έκτακτη επιχορήγηση στο Δήμο Μεγαρέων


Σταμάτης Σταματιάδης – Εξελίξεις – Η Τ.Ε.Ε. στην 78η Δ.Ε.Θ. – ΟΛΤΕΕ\nΣταμάτης Σταματιάδης – Εξελίξεις – Η Τ.Ε.Ε. στην 78η Δ.Ε.Θ.


Ένα κορίτσι κάτω των 15 ετών παντρεύεται κάθε 7 δευτερόλεπτα - Κλεμμένες ζωές. - Fragilemag | Ηχογραφώντας το βουητό της πόλης\nΈνα κορίτσι κάτω των 15 ετών παντρεύεται κάθε 7 δευτερόλεπτα - Κλεμμένες ζωές.\nΈνα κορίτσι κάτω των 15 ετών εξαναγκάζεται να παντρευτεί κάθε επτά δευτερόλεπτα. Κορίτσια ακόμη και 10 ετών υποχρεώνονται να παντρευτούν άντρες πολύ μεγαλύτερους τους σε χώρες όπως το Αφγανιστάν, η Υεμένη, η Ινδία και η Σομαλία. Οι εξαναγκαστικοί γάμοι των παιδιών τους στερούν όλα τα βασικά τους δικαιώματα ενώ απειλούν ακόμη και τη ζωή τους. Σοκαριστικά είναι τα στοιχεία της έκθεσης που δημοσίευσε σήμερα η οργάνωση Save the Children, με αφορμή την Παγκόσμια Ημέρα Κοριτσιού.\n«Ο γάμος παιδιών είναι η αρχή ενός κύκλου μειονεκτημάτων που στερεί από τα κορίτσια βασικά τους δικαιώματα, όπως το δικαίωμα να μορφωθούν, να αναπτυχθούν και να είναι παιδιά», δήλωσε η διευθύνουσα σύμβουλος της Save the Children Χέλε Τόρνινγκ – Σμιτ.\n«Τα κορίτσια που παντρεύονται πολύ νωρίς συχνά δεν μπορούν να πάνε στο σχολείο, είναι πιο πιθανό να πέσουν θύματα ενδοοικογενειακής βίας, κακοποίησης και βιασμού. Μένουν έγκυες και εκτίθενται σε σεξουαλικώς μεταδιδόμενες ασθένειες, περιλαμβανομένου του ιού HIV», τόνισε η Τόρνινγκ – Σμιτ.\nΗ έκθεση που τιτλοφορείται «Και το τελευταίο κορίτσι» βαθμολογεί τις χώρες με βάση την εκπαίδευση, τους παιδικούς γάμους, τις εγκυμοσύνες εφήβων, τους θανάτους στη γέννα και τον αριθμό των γυναικών που κατάφεραν να εκλεγούν στη Βουλή. Το Τσαντ, η Νιγηρία, η Κεντρική Αφρικανική Δημοκρατία, το Μάλι και η Σομαλία είναι στο τέλος της λίστας.\nΟι ερευνητές επισημαίνουν ότι οι συγκρούσεις, η φτώχεια και οι ανθρωπιστικές κρίσεις είναι σημαντικοί παράγοντες που αφήνουν τα κορίτσια εκτεθειμένα στον γάμο σε πολύ μικρή ηλικία. Όπως αναφέρεται στην έκθεση πολλές οικογένειες προσφύγων πιστεύουν ότι με το γάμο θα προστατεύσουν τα παιδιά τους από την φτώχεια και την σεξουαλική εκμετάλλευση.\nΗ «Σαχάρ» από τον Λίβανο παντρεύτηκε στα 13 της έναν 20χρονο και τώρα στα 14 της είναι έγκυος δυο μηνών.\n«Η ημέρα του γάμου μου φανταζόμουν ότι θα ήταν μια υπέροχη ημέρα, αλλά δεν ήταν. Ήταν στενάχωρα. Νιώθω πραγματικά ευλογημένη που θα αποκτήσω μωρό. Όμως είμαι ένα παιδί που θα μεγαλώσω ένα παιδί» λέει.\nΗ Ταμρέα από την Αιθιοπία είναι 17 χρονών κι έχει ήδη μια κόρη 5 ετών. «Μου βρήκαν σύζυγο όταν ήμουν 12 ετών. Δεν ήθελα να παντρευτώ σε αυτή την ηλικία, αλλά ο πατέρας μου, μου είπε ότι δεν υπήρχε κανείς για να με φροντίσει, αφού η μητέρα μου δεν ήταν εκεί. Δεν ήμουν ευτυχισμένη, έκλαιγα» διηγείται.\n«Όταν έμεινα έγκυος ο σύζυγος μου με εγκατέλειψε. Τώρα που κοιτάζω πίσω έχω ανάμικτα συναισθήματα. Νιώθω θλίψη αλλά μετά από όλα αυτά τα βάσανα, είδα το μωρό μου και ένιωσα ευτυχισμένη. Αλλά νιώθω και τόσο πολύ οργή. Όταν ακούω ότι κάποιο κορίτσι παντρεύεται δίνω συμβουλές. Δεν θέλω καμία κοπέλα να περάσει αυτά που πέρασα εγώ» λέει.\n700.000.000 ανήλικες νύφες\nTags: Save the Children, Γάμος, Κορίτσι\nXΑΡΙΣ ΑΛΕΞΙΟΥ: “Στη σκηνή ξεγυμνώνω την ψυχή μου”.\nΠέθανε ο σπουδαίος Πολωνός σκηνοθέτης Αντρέι Βάιντα.\nΤουρκία. Δεν είναι αν γνωρίζεις πρόσθεση και αφαίρεση ηλίθιε


Τσάλμερς: «Τον γνωρίζω καλά τον Λάνγκφορντ, θα δείτε σύντομα τι μπορούμε να κάνουμε» – Enwsi.gr\nenwsi.gr 15/11/2019 12:52\tΣχολίασε\nΟ Μάριο Τσάλμερς μίλησε σε ιστοσελίδα και τόνισε ότι η ΑΕΚ έχει δείξει ότι είναι μια ομάδα που δεν την κερδίζεις εύκολα, ενώ αναφέρθηκε και στη γνωριμία με τον Λάνγκφορντ.\nΤέλος έκανε την πρόβλεψη του για το ποιος θα κατακτήσει τον τίτλο στο ΝΒΑ: ”Λέικερς και Κλίπερς δείχνουν πολύ δυνατοί. Υπάρχουν πολλές καλές ομάδες. Τη δεδομένη στιγμή, καμία ομάδα δεν είναι στο 100% και πλήρης. Μετά το All-Star break, θα δούμε ποιοι προπορεύονται και θα πάρουμε μία γεύση για το τί θα ακολουθήσει”


Το Τατουάζ Επεισόδιο 155-156-157-158-159-160 | sirial365\nΤο Τατουάζ Επεισόδιο 155-156-157-158-159-160\nΤο Τατουάζ Επεισόδιο 155, 156, 157, 158, 159, 160, 161 Το Τατουάζ – Επεισόδιο 155 Ο Θεοχάρης έρχεται αντιμέτωπος με το γεγονός ότι η Βέ...\nΤο Τατουάζ Επεισόδιο 155, 156, 157, 158, 159, 160, 161\nΟ Στέφανος αγωνιά για την Ελπίδα, ενώ ο Σάκης έρχεται αντιμέτωπος με μια αλήθεια που θα αναποδογυρίσει τον κόσμο του. Η Τατιάνα κάνει σχέδια για τον γάμο της, φέρνοντας τον Τόνυ σε δύσκολη θέση, ενώ ο κίνδυνος καραδοκεί και το ζευγάρι παρακολουθείται στενά.\nΤα μέτρα που θα λάβουν είναι ακραία… Καθώς το μυστικό του Στέφανου έχει αρχίσει να αποκαλύπτεται και τα κομμάτια μιας ιστορίας από το παρελθόν μπαίνουν σιγά-σιγά στη θέση τους, ο Σάκης καταλαβαίνει ότι έχει πέσει θύμα μιας πράξης εκδίκησης που σκοπό έχει την απονομή δικαιοσύνης.\nΚι ενώ η Τατιάνα, ανύποπτη για το παρασκήνιο που παίζεται, κανονίζει ημερομηνία γάμου, ο Τόνυ βρίσκεται μοιρασμένος ανάμεσα στον έρωτά του γι’ αυτή και τους εκβιασμούς του «Στρατηγού» που βάζουν σε κίνδυνο τόσο τη ζωή του, όσο και τη ζωή της Άννας.\nΟ Στέφανος αποκαλύπτει στην Όλγα ότι έχει ανοιχτούς λογαριασμούς με τον Σάκη. Ο Νικόλας αλλάζει εντελώς τη στάση του απέναντι στη Βέρα, με σκοπό να την ιντριγκάρει να πάει μαζί του στο Μπουένος Άιρες! Ο Αλέξανδρος και η Μαρίνα πάνε βόλτα με τη βάρκα του Παύλου και περνάνε χρόνο μόνοι τους.\nΗ Βέρα λέει ευθέως στον Θεοχάρη ότι είναι μαζί με τον Νικόλα. Ο Ορφέας ψάχνει τα πράγματα της ψυχιάτρου του και ανακαλύπτει κάτι που τον κάνει έξαλλο μαζί της! Η Άννα «ψαρεύει» τον Τόνυ και τον αναγκάζει να της πει με ποια είχε ερωτική σχέση! Ο Στέφανος δέχεται μια επίσκεψη έκπληξη στα Μετέωρα που τον βρίσκει εντελώς απροετοίμαστο.\nΑποφασίζει να δράσει και να βγάλει απ’ τη μέση ό,τι μπορεί να αποδειχθεί επικίνδυνο γι’ αυτόν. Στο μεταξύ, ο Νικόλας συνεχίζει να «παίζει» με το μυαλό της Βέρας και την πιέζει να τον ακολουθήσει στο ταξίδι του στο Μπουένος Άιρες…\nΟ Ορφέας καραδοκεί για να κάνει κακό στην Τόνια. Η Βέρα αρνείται να πάει με τον Νικόλα στο Μπουένος Άιρες, ενώ αυτός κάνει τα πάντα για να την «χειριστεί» και η σχέση τους μοιάζει πλέον «παιχνίδι» για γερά νεύρα…\nΟ Στέφανος βρίσκει την Ελπίδα σε στέκι ναρκομανών και καταλαβαίνει πως η κατάσταση έχει βγει εκτός ελέγχου. Η Ελένη βρίσκεται ακόμα σε δίλημμα σχετικά με την εγκυμοσύνη της. Ο Στέφανος ετοιμάζεται για την μεγάλη αναμέτρηση με τον Σάκη. Ο Τόνυ παραδέχεται στην Άννα ότι είναι ερωτευμένος.\nΟ Αλέξανδρος προχωράει την τρυφερή φιλία του με την Μαρίνα… Ο Στέφανος αποφασίζει να πει όλη την αλήθεια για τον Σάκη στην Όλγα, διακινδυνεύοντας τη σχέση τους. Η κατάσταση στην οικογένεια Μελά είναι έκρυθμη, με την Μάρθα αποφασισμένη να χωρίσει τον Παύλο.\nΟ Νικόλας απαντά στο τηλέφωνο της Βέρας, όταν την καλεί ο Θεοχάρης, γεγονός που θα δημιουργήσει προστριβές και ξεκαθάρισμα λογαριασμών. Στο μεταξύ, ο φόβος του Ορφέα ότι η Τόνια έχει πλησιάσει πολύ κοντά στα ίχνη του, μεγαλώνει και δημιουργεί νέες εμμονές μέσα στο αρρωστημένο του μυαλό. Θέλει να πάψει να ασχολείται μαζί του…\nsirial365: Το Τατουάζ Επεισόδιο 155-156-157-158-159-160


ΑΙΩΝΙΑ ΕΛΛΗΝΙΚΗ ΠΙΣΤΗ: ΤΑ 25 ΝΗΣΙΑ ΠΟΥ ΘΕΛΟΥΝ ΟΙ ΤΟΥΡΚΟΙ - Η ΑΠΟΡΡΗΤΗ ΛΙΣΤΑ EGAYDAAK ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ ΤΗΣ ΑΓΚΥΡΑΣ, ΜΕ ΤΗΝ ΟΠΟΙΑ 25 ΝΗΣΙΑ ΚΑΙ 127 ΝΗΣΙΔΕΣ ΚΑΙ ΒΡΑΧΟΝΗΣΙΔΕΣ ΤΟΥ ΑΙΓΑΙΟΥ ΚΑΙ ΟΧΙ ΜΟΝΟ ΒΑΦΤΙΖΟΝΤΑΙ ΜΕ «ΓΚΡΙΖΟ» ΩΣ ΑΜΦΙΣΒΗΤΟΥΜΕΝΕΣ ΠΕΡΙΟΧΕΣ.\nΤΑ 25 ΝΗΣΙΑ ΠΟΥ ΘΕΛΟΥΝ ΟΙ ΤΟΥΡΚΟΙ - Η ΑΠΟΡΡΗΤΗ ΛΙΣΤΑ EGAYDAAK ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ ΤΗΣ ΑΓΚΥΡΑΣ, ΜΕ ΤΗΝ ΟΠΟΙΑ 25 ΝΗΣΙΑ ΚΑΙ 127 ΝΗΣΙΔΕΣ ΚΑΙ ΒΡΑΧΟΝΗΣΙΔΕΣ ΤΟΥ ΑΙΓΑΙΟΥ ΚΑΙ ΟΧΙ ΜΟΝΟ ΒΑΦΤΙΖΟΝΤΑΙ ΜΕ «ΓΚΡΙΖΟ» ΩΣ ΑΜΦΙΣΒΗΤΟΥΜΕΝΕΣ ΠΕΡΙΟΧΕΣ.\nΤου Παναγίωτη Σαββίδη


Προστασία και casual εμφάνιση\nΔιαβάστηκε από 13601 αναγνώστες - Ημερομηνία δημοσίευσης: 13/3/2021\nΑπό το 1920 μέχρι τις αρχές της δεκαετίας του `80, οι αναβάτες εμπιστεύονταν τα δερμάτινα ρούχα προκειμένου να προστατέψουν το δικό τους δέρμα. Όμως, η ανάγκη για ρούχα που δεν επηρεάζονται τόσο έντονα από τις καιρικές συνθήκες, ενώ προσφέρουν υψηλά επίπεδα προστασίας, έγινε πιο επιτακτική. Πλέον, ένας ακόμα παράγοντας που επηρεάζει την επιλογή ρουχισμού και ιδιαίτερα παντελονιού, είναι η εμφάνιση και η πρακτικότητα.\nΓια το λόγο αυτό κατά τη δεκαετία του `90 κάποιοι άρχισαν να πειραματίζονται επενδύοντας εσωτερικά τα τζιν παντελόνια τους με Kevlar, ένα υλικό υψηλής αντοχής. Σήμερα, χρησιμοποιούνται ακόμα πιο ανθεκτικά υλικά, όπως Covec, Dyneema, Pekev και άλλα με στόχο την απόλυτη προστασία σε ένα παντελόνι που μπορεί να φοριέται καθημερινά και να συνδυάζεται εύκολα με άλλα ρούχα, χωρίς να είναι δύσχρηστο ή να φαίνεται πολύ εξειδικευμένο. Σήμερα στην αγορά υπάρχουν πολλά τζιν παντελόνια κατάλληλα για μοτοσυκλέτα και η επιλογή του σωστού μπορεί να είναι πολύπλοκη. Ας τα πάρουμε με τη σειρά:\nΌπως αναφέραμε ήδη, ο βασικός λόγος ύπαρξης των τζιν μοτοσυκλέτας είναι το να δείχνεις πιο «φυσιολογικός» από ότι αν φόραγες κάποιο άλλο δερμάτινο ή υφασμάτινο παντελόνι. Διάλεξε κάτι που να σου αρέσει, να είναι στα μέτρα σου και να ταιριάζει με το στυλ σου. Έτσι, θα μπορείς να είσαι σίγουρος ότι θα το φοράς και δεν θα σπαταλήσεις χρήματα για κάτι που απλά θα κάθεται και θα πιάνει χώρο στη ντουλάπα σου.\nΈνας από τους λόγους που θα επιλέξεις ένα τέτοιο εξειδικευμένο τζιν, είναι η προστασία που παρέχει. Για να το κάνει όμως, θα πρέπει να εφαρμόζει σωστά στο σώμα σου. Μπορεί να μην είσαι λάτρης των εφαρμοστών τζιν και να προτιμάς αυτά που είναι πιο φαρδιά, αλλά σε αυτή την περίπτωση, θα πρέπει να αναθεωρήσεις. Το παντελόνι θα πρέπει να είναι αρκετά εφαρμοστό και να μην μετακινείται γύρω από το σώμα σου, οπότε ίσως να χρειαστεί να πάρεις κάποιο σε πιο στενή γραμμή από ότι συνήθως. Πρόσεξε βέβαια να μην το παρακάνεις γιατί αν είναι πολύ στενό, μπορεί να σε δυσκολεύει κατά την οδήγηση.\nΗ λέξη Kevlar, μάλλον δεν θα σου είναι άγνωστη, αφού πρόκειται για ένα υλικό με βάση το αραμίδιο το οποίο έκανε την εμφάνιση του για πρώτη φορά τη δεκαετία του `60 και από τότε χρησιμοποιείται σε πολλές εφαρμογές. Είναι ιδιαίτερα ανθεκτικό στην τριβή, αλλά σήμερα υπάρχουν και άλλα υλικά που αποδίδουν εξίσου καλά, αν όχι καλύτερα, όπως Pekev και Dyneema. Δεν υπάρχουν όμως πιστοποιημένα πρότυπα δοκιμών σε παγκόσμιο επίπεδο και κάθε εταιρεία διεξάγει τις δικές τις δοκιμές τριβής.\nΌλα σχεδόν τα σύγχρονα τζιν μοτοσυκλέτας διαθέτουν προστατευτικά επιθέματα με πιο συνηθισμένα αυτά στα γόνατα, ενώ πολλά παρέχουν προστασία και στους γοφούς. Η τεχνολογία έχει προχωρήσει αρκετά, μειώνοντας σημαντικά το μέγεθός τους και κάνοντάς τα σχεδόν αόρατα. Κατά την αναζήτηση του ιδανικού τζιν, επέλεξε κάποιο στο οποίο η θέση των προστατευτικών να ρυθμίζεται, ώστε να εφαρμόζουν ακριβώς στο σημείο που καλούνται να προστατέψουν και να «εφαρμόζουν» σωστά στο σώμα σου.\nΌπως συμβαίνει με τα περισσότερα εξειδικευμένα προϊόντα, το κόστος ενός τζιν μοτοσυκλέτας δεν είναι αμελητέο και μπορεί να κοστίσει αρκετά χρήματα. Είναι καλύτερο να επιλέξεις μια επώνυμη εταιρεία που εμπιστεύεσαι και να δώσεις λίγα παραπάνω χρήματα, αλλά να πάρεις κάτι υψηλής ποιότητας και αποτελεσματικότητας. Ένα πιο προσιτό παντελόνι μπορεί σου φανεί αρχικά ως πιο καλή λύση, αλλά δεν χρειάζεται να κάνει εκπτώσεις σε πράγματα που αφορούν την ασφάλειά σου. Επίσης, ένα παντελόνι κατασκευασμένο από καλύτερα υλικά, είναι λογικό να έχει και μεγαλύτερη διάρκεια ζωής.


Όλα γίνονται για τον μπεζαχτά. | ΜΑΥΡΗ ΛΙΣΤΑ\n« Το ξανθό αγγελούδι μάς βγήκε γυφτάκι…\nΗ Μετάλλαξη του Νοικοκύρη »\nΌλα γίνονται για τον μπεζαχτά.\nΕίναι δυνατόν κανείς να πιστέψει, ότι πολιτικοί ενός κυρίαρχου κράτους, τόσα χρόνια «απασχολούσαν» τον λαό με τις κοκορομαχίες τους για να λεηλατούν, οι ίδιοι και οι ομοτράπεζοί τους, την δημόσια περιουσία του, ενώ τώρα εμφανίζονται ως συνεταιρισμός για την σωτηρία του;\nThis entry was posted on 26/10/2013 at 11:49 and is filed under Κοινωνία.\tYou can follow any responses to this entry through the RSS 2.0 feed. You can leave a response, or trackback from your own site.


Η SC Aerostar SA εγκαινίασε το κέντρο συντήρησης πολιτικών αεροσκαφών, το πρώτο αεροσκάφος που μπαίνει ήδη στο υπόστεγο. Το 2017, η SC Aerostar SA μίσθωσε από το Νομαρχιακό Συμβούλιο του Ιασίου, την επιφάνεια 16 τ.μ., για περίοδο 000 ετών, προκειμένου να χτίσει το κέντρο.\nΕγκαινιάστηκε το υπόστεγο Aerostar από το Ιάσιο\n""Ξεκινήσαμε να αναπτυχθούμε στην αγορά της πολιτικής αεροπορίας, τώρα, σε σύγκριση με την αρχή, τα πράγματα έχουν αλλάξει λίγο λόγω της πανδημίας που έχει επηρεάσει βαθιά τον τομέα, αλλά είμαστε βέβαιοι ότι θα πετύχουμε τους στόχους μας. Συνεχίσαμε να επενδύουμε στο Iasi με τον ρυθμό που θέσαμε από την αρχή. Σκοπεύουμε να εδραιώσουμε και να αναπτύξουμε το κέντρο που ανοίγουμε τώρα. Ευχαριστώ το Νομαρχιακό Συμβούλιο του Ιασίου για την εμπιστοσύνη που μας έδειξε και σας λέω ότι θα χρειαστούμε ακόμα υποστήριξη", δήλωσε ο Γκριγκόρε Φιλίπ, γενικός διευθυντής της Aerostar.\nΤο πρώτο Airbus A320neo στο υπόστεγο της Aerostar στο IASI, στα χρώματα της Pegasus Airlines\n""Με το άνοιγμα αυτού του κέντρου, γινόμαστε μάρτυρες μιας από τις σημαντικότερες στιγμές των τελευταίων ετών στον νομό μας. Σήμερα, το Iasi λαμβάνει μια θέση στον χάρτη της διεθνούς αεροναυπηγικής. Η δραστηριότητα που θα πραγματοποιηθεί, από σήμερα, εδώ, είναι απόλυτα ενταγμένη στο σχέδιο ανάπτυξης του αεροδρομίου Ιασίου. Από την αρχή, αποδείχθηκε ένα φιλόδοξο έργο, το οποίο υποστηρίξαμε, φέρνοντας 150 νέες θέσεις εργασίας στο Ιάσιο και καθιστώντας το πιο ελκυστικό για τις αεροπορικές εταιρείες. Με το άνοιγμα αυτού του κέντρου συντήρησης, προσπαθούμε να αναπτύξουμε ένα περιφερειακό κέντρο έκτακτης ανάγκης στο αεροδρόμιο του Ιασίου.", δήλωσε, στα εγκαίνια, η Maricel Popa, πρόεδρος του νομαρχιακού συμβουλίου του Ιασίου.\nΤο υπόστεγο έχει έκταση πάνω από 8300 τετραγωνικά μέτρα, αποτελώντας κατασκευή πάνω σε μεταλλική κατασκευή με το μεγαλύτερο άνοιγμα (30 m) που έχει κατασκευαστεί μέχρι στιγμής στη χώρα μας.\nΜε τα εγκαίνια του υπόστεγου της SC Aerostar SA στο Ιάσιο, έφτασε το πρώτο αεροπλάνο. Αυτό είναι το Airbus A320neo Pegasus Airlines (TC-NBC), μια πρεμιέρα για το Διεθνές Αεροδρόμιο του Ιασίου. Το πρώτο A320neo προσγειώθηκε στον διάδρομο του αεροδρομίου του Ιασίου.\nINFO / ΦΩΤΟ: Νομαρχιακό Συμβούλιο Ιασίου


Επιδοτήσαμε τον Ε65, επιδοτούμε τον Ριμπολόβλεφ, θα επιδοτήσουμε και το Netflix; - Πρόδρομος Εμφιετζόγλου\nΘα μπορέσουν τα παιδιά και τα εγγόνια μας να αντέξουν τα βάρη που αφρόνως φορτώνουμε στις πλάτες τους; Ήδη οι γονείς των εχόντων τα προορίζουν για Αμερική και Ευρώπη. Και ποιος θα μείνει στην Πατρίδα; 4 εκ. γέροι το 2100!


Ο καιρός την Παρασκευή μας τα χαλάει… Βροχές, καταιγίδες και σκόνη! – Serendipity\nΤοπικές βροχές, σκόνη και παροδικές καταιγίδες αναμένονται την Παρασκευή.\nΠιο συγκεκριμένα, ο καιρός την Παρασκευή στο Ιόνιο, τα ηπειρωτικά και το ανατολικό Αιγαίο θα είναι βροχερός και κατά διαστήματα αναμένονται σποραδικές καταιγίδες. Για την υπόλοιπη χώρα προβλέπονται παροδικές νεφώσεις, με πιθανότητα τοπικών βροχών. Ευνοείται η μεταφορά σκόνης στα κεντρικά και νότια. Οι άνεμοι θα πνέουν νότιοι, εντάσεως 4 με 6 μποφόρ, στο βόρειο Αιγαίο έως 7 μποφόρ. Η θερμοκρασία δεν θα παρουσιάσει αξιόλογη μεταβολή.\nΣτην Αττική αναμένονται νεφώσεις, με τοπικές βροχές κατά διαστήματα. Υπάρχει πιθανότητα πρόσκαιρης καταιγίδας, μετα από το μεσημέρι. Θα πνέουν άνεμοι νότιοι-νοτιοδυτικοί, εντάσεως 3 με 5 μποφόρ. Ο υδράργυρος θα δείξει από 12 έως 20 βαθμούς Κελσίου.\nΓια την Θεσσαλονίκη προβλέπονται νεφώσεις, που βαθμιαία θα αυξηθούν και τις μεσημβρινές και απογευματινές ώρες θα σημειωθούν μπόρες και πιθανόν μεμονωμένες καταιγίδες, κυρίως στα γύρω ορεινά. Οι άνεμοι θα πνέουν νότιοι, εντάσεως 4 με 5 μποφόρ. Ο υδράργυρος θα δείξει από 10 έως 18 βαθμούς Κελσίου.\nΣτην Μακεδονία και την Θράκη αναμένονται νεφώσεις, παροδικά αυξημένες, με τοπικές βροχές από τα δυτικά και τις μεσημβρινές – απογευματινές ώρες με μεμονωμένες καταιγίδες, κυρίως στα ορεινά. Θα πνέουν νοτιοδυτικοί άνεμοι, 4 με 6 μποφόρ. Το θερμόμετρο θα δείξει από 9 έως 19 βαθμούς Κελσίου (σημ: στην δυτική Μακεδονία, η μέγιστη τιμή της θα είναι 3 με 4 βαθμούς χαμηλότερη).\nΣτα νησιά του Ιονίου, την Ήπειρο, την δυτική Στερεά και την δυτική Πελοπόννησο αναμένονται νεφώσεις, με τοπικές βροχές και κατά διαστήματα με σποραδικές καταιγίδες. Θα φυσούν άνεμοι νότιοι-νοτιοανατολικοί, 4 με 5 μποφόρ. Η θερμοκρασία θα κυμανθεί από 11 έως 20 βαθμούς Κελσίου (σημ: στην Ήπειρο, κατά τόπους, 3 με 4 βαθμούς χαμηλότερα).\nΣτην Θεσσαλία, την ανατολική Στερεά, την Εύβοια και την ανατολική Πελοπόννησο αναμένονται νεφώσεις, κατά διαστήματα αυξημένες, με τοπικές βροχές και στα νότια τις μεσημβρινές – απογευματινές ώρες με μεμονωμένες καταιγίδες. Θα πνέουν άνεμοι νότιοι-νοτιοδυτικοί, εντάσεως 4 με 5 μποφόρ, τοπικά 6 μποφόρ. Στα νότια, από το μεσημέρι θα είναι ανατολικών διευθύνσεων, με ένταση 3 με 5 μποφόρ. Η θερμοκρασία θα κυμανθεί από 8 έως 21 βαθμούς Κελσίου.\nΣτην Κρήτη και τις Κυκλάδες αναμένονται νεφώσεις, κατά διαστήματα αυξημένες, με πιθανότητα τοπικών βροχών. Οι άνεμοι θα πνέουν νότιοι-νοτιοανατολικοί, εντάσεως 4-6 μποφόρ. Ο υδράργυρος θα κινηθεί μεταξύ 12 και 22 βαθμών Κελσίου.\nΓια τα νησιά του ανατολικού Αιγαίου και τα Δωδεκάνησα προβλέπονται νεφώσεις, με τοπικές βροχές και στα βόρεια, κατά διαστήματα, με σποραδικές καταιγίδες. Θα πνέουν άνεμοι νότιοι, εντάσεως 4 με 6 μποφόρ, στα βόρεια πρόσκαιρα έως 7 μποφόρ. Η θερμοκρασία θα κυμανθεί από 14 έως 20 βαθμούς Κελσίου (σημ: στα βόρεια, 3 με 4 βαθμούς χαμηλότερα).


«Λάτρης του μεσαίωνα που μεταμφιέζεται σε ιππότη και ζει με την μαμά του», ο 28χρονος που χαστούκισε τον Μακρόν - 09/06 13:56 : aek365\nΤετάρτη 09 ΙΟΥΝ 2021 - 13:56 1 ΣΧΟΛΙΑ\nΝέα στοιχεία έρχονται σχετικά με την ταυτότητα του άντρα που επιτέθηκε στον πρόεδρο της Γαλλίας\nΈνας λάτρης του μεσαίωνα που ζει σε ένα «παράλληλο σύμπαν» χαρακτηρίζεται ο 28χρονος που χαστούκισε χθες τον πρόεδρο της Γαλλίας, Εμανουέλ Μακρόν. Όπως αναφέρει η γαλλική αστυνομία σχετικά με τον «Damien T.», όπως τον παρουσιάζει μόνο με το μικρό του όνομα, ο άντρας αρέσκεται σε παιχνίδια ρόλων καθώς εμφανίζεται συχνά φορώντας πανοπλίες ιπποτών της εποχή του μεσαίωνα, ζει με τη μαμά του και ο ίδιος λέει ότι ασχολείται με «ιστορικές ευρωπαϊκές πολεμικές τέχνες» και έχει πάθος για τη σύγχρονη και μεσαιωνική Ιαπωνία. Ωστόσο, όπως φαίνεται και στα κοινωνικά δίκτυά του έχει επίσης μια ροπή προς την ακροδεξιά.\nΔεν είναι τυχαίο μάλιστα που χαστουκίζοντας τον Μακρόν φώναξε «Montjoie! Saint Denis!» και «Κάτω η Μακρονία!». Το πρώτο σύνθημα είναι γνωστό από τους μεσαιωνικούς χρόνους και χρησιμοποιούνταν ως μια ιαχή ανάτασης που επιστράτευαν οι βασιλικές δυνάμεις της Γαλλίας. Η λέξη Montjoie περιγράφει, μεταξύ άλλων, το λάβαρο, την παντιέρα, πίσω από το οποίο συσπειρωνόταν ο μεσαιωνικός στρατός της Γαλλίας, καθώς βάδιζε προς τη μάχη. Παράλληλα, ο Άγιος Διονύσιος (Saint Denis) αποτελεί παραδοσιακά τον προστάτη των βασιλέων της Γαλλίας, ενώ συχνά εντός του βασιλικού στρατού ξεχώριζε πανό στο οποίο αναγραφόταν το όνομά του. Η συγκεκριμένη ιαχή ωστόσο τα τελευταία χρόνια εξελίχθηκε σε σύνθημα φιλομοναρχικών ακροδεξιών σχηματισμών στη Γαλλία, ενώ έχει χρησιμοποιηθεί στο παρελθόν τον Απρίλιο του 2018, όταν ο βουλευτής της Ανυπότακτης Γαλλίας, Ερίκ Κοκερέλ, δέχτηκε μια τούρτα στο πρόσωπο από οπαδό της ομάδας «Action francaise».\nΤώρα, ο «Damien T.» είναι υπό κράτηση μαζί με τον φερόμενο ως συνεργό του, «Arthur C.», με τους δύο να κατηγορούνται για «βία κατά προσώπου δημόσιας εξουσίας». Θεωρητικά, αντιμετωπίζουν ποινή φυλάκισης τριών ετών και πρόστιμο 45.000 ευρώ. Οι δύο είναι από το Saint-Vallier, μια πόλη κοντά στο Tain-l'Hermitage, εκεί όπου έγινε το σκηνικό και «άγνωστοι στο νόμο», σύμφωνα με τον εισαγγελέα της Valence.\nΣύμφωνα με την εφημερίδα Figaro αναφέρει επίσης ότι ο Damien T. και η σύντροφός του θα συμμετείχαν λίγες ώρες πριν από τον χαστούκι σε μια ετερόκλητη συγκέντρωση ακροαριστερών ακτιβιστών, αγροτών και κίτρινων γιλέκων. Η εκπομπή Quotidien είχε επίσης προσπαθήσει να τους πάρει συνέντευξη πριν από το περιστατικό.\nΟ DamienT. συνελήφθη αμέσως από τους άντρες ασφαλείας του Μακρόν, ενώ σε έρευνα που ακολούθησε στο σπίτι του, όπου ζει με τη μητέρα του, αποκαλύφθηκαν όπλα, μια σημαία της Σοβιετικής Ένωσης, ένα αντίγραφο του έργου του Χίτλερ «Ο Αγών μου», ιαπωνικά κόμικ και βιντεοπαιχνίδια προσομοίωσης.\nΑρχικά, οι αρχές είχαν υποθέσει ότι ο δράστης της επίθεσης ήταν αναρχικής ιδεολογίας, ωστόσο τώρα συγκλίνουν περισσότερο στην πιθανότητα της «ιδεολογικής σύγχυσης», όπως ανέφεραν πηγές της αστυνομίας στην LeParisien. Σύμφωνα με την πηγή ο DamienT. «μοιάζει να ζει σε έναν παράλληλο κόσμο φτιαγμένο από παιχνίδια ρόλων και προσομοιώσεις μεσαιωνικών μαχών».\nΣτον λογαριασμό του στο Instagram υπάρχουν αρκετές φωτογραφίες του φορώντας πανοπλία και κρατώντας σπαθιά ή να κάθεται σε μπάλες άχυρου φορώντας μανδύες και βελούδινους μπερέδες.\nMrProf_21 - 9/6/2021 14:20\nΩραίος!!! Αρχηγόπουλο!! :)


Η επιβεβαίωση ήρθε από τον Λευτέρη Μαγιάκη! – ΜΑΙΡΗ ΔΙΑΚΟΛΙΟΥ\nΗ επιβεβαίωση ήρθε από τον Λευτέρη Μαγιάκη!\nΔιαβάστε την απάντηση της ανεξάρτητης δημοτικής συμβούλου Μ. Διακολιού, αναφορικά με το δελτίο τύπου που εξέδωσε η παράταξη Ενότητα, Ανατροπή & Έργο για το Μαρούσι.\nΠροηγούμενο Previous post: Στην κοπή πίτας του Συλλόγου «Δωδώνη»\nΕπόμενη Next post: Κοπή πίτας Πολυδρόσου και Προστασίας Ρεματιάς Χαλανδρίου


"ΣΑΜΙΑΚΟΝ ΒΗΜΑ": Οnline η αντικατάσταση διπλώματος σε όλη την Ελλάδα!\nΟnline η αντικατάσταση διπλώματος σε όλη την Ελλάδα!\nΕιδικότερα είναι πλέον διαθέσιμες και για τις 13 Περιφέρειες οι υπηρεσίες για τις άδεις οδήγησης μέσω του gov.gr. Τα συναρμόδια Υπουργεία Ψηφιακής Διακυβέρνησης και Υποδομών και Μεταφορών προχώρησαν στην περαιτέρω επέκταση των ηλεκτρονικών υπηρεσιών και στις υπόλοιπες οκτώ Περιφέρειες της χώρας.


Η ΓΡΑΦΙΔΑ ΤΗΣ ΣΙΝΤΙΚΗΣ : ΈΞΥΠΝΗ ΟΠΙΣΘΟΧΩΡΗΣΗ...\nΜόνο που όλα αυτά τελικά όχι μόνο δεν εξυπηρέτησαν τα συμφέροντα της περιοχής και των κατοίκων της αλλά και ανέδειξαν την ένδεια του σχεδιασμού της Κεντρικής πολιτείας και της νέας κυβέρνησης που ακόμα δεν ανέλαβε, αναλώνεται σε τακτικισμούς χωρίς νόημα παρά μόνο με δημαγωγικές σκοπιμότητες. Αυτά συμβαίνουν στον νόμο Σερρών επί υπουργίας Σερραιου Υπουργού Μεταφορών.\nΠΗΓΗ: Ροδόπολη Σερρών


Μητσοτάκης σε Τσίπρα: Τις προτάσεις σας για τη Συνταγματική Αναθεώρηση τις απέρριψε ο λαός - Ειδήσεις - νέα - Το Βήμα Online\nΜητσοτάκης σε Τσίπρα: Τις προτάσεις σας για τη Συνταγματική Αναθεώρηση τις απέρριψε ο λαός\n«Τις προτάσεις σας δεν τις απορρίπτει η κοινοβουλευτική πλειοψηφία αλλά ο λαός» είπε στην αρχή της ομιλίας του απαντώντας στον Αλέξη Τσίπρα ο πρωθυπουργός Κυριάκος Μητσοτάκης στο πλαίσιο της συζήτησης για την Αναθεώρηση του Συντάγματος\nΑμέσως μετά σημείωσε πως «θα αργήσουμε πολύ κ. Τσίπρα να έχουμε άλλη αναθεωρητική διαδικασία. Η επόμενη αναθεώρηση δεν μπορεί να ολοκληρωθεί παρά μόνο αν παρέλθει μια δεκαετία».\nΟ κ. Μητσοτάκης, απευθυνόμενος στον αρχηγό της αξιωματικής αντιπολίτευσης συμπλήρωσε: «Ο τόνος, κ. Τσίπρα, της ομιλίας σας ήταν εκτός κλίματος. Δεν ακούσατε κανένα πολιτικό αρχηγό αλλά ήταν και εκτός κλίματος σε σχέση με τη συζήτηση που έγινε στην επιτροπή […] Όπως είχαμε δεσμευτεί, προσεγγίσαμε τη συνταγματική αναθέωρηση με διαφορετικό τρόπο από εκείνον του ΣΥΡΙΖΑ. Η διαδικασία ξεκίνησε στο φυσικό της χώρο, στη Βουλή, και όχι ως μαζική κομματική φιέστα στο προαύλιό της. Το Κοινοβούλιο εργάστηκε παραγωγικά σε προσδιορισμένο χρονο. Γιατί έμεινε αδρανές για 31 μήνες, κ. Τσίπρα;\n«Από αύριο η χώρα θα έχει νέο σύνταγμα. Θα φέρει τη σφραγίδα της πλειοψηφίας της Βουλής αλλά θα είναι και προϊόν συναίνεσης. Ο συνολικός απολογισμός είναι θετικός. Τον θεωρώ ένα ακόμη μεγάλο βήμα Δημοκρατίας και κοινοβουλευτισμού» σημείωσε στη συνέχεια ο πρωθυπουργός.\nτις προτάσεις σας τις απέρριψε ο λαός\nΣχετικά άρθρα Συνταγματική Αναθεώρηση: Η ομιλία του Πρωθυπουργού Κυρ. Μητσοτάκη (Live) Συνταγματική Αναθεώρηση: Live η ομιλία Τσίπρα Βαρουφάκης: Όχι σε κομματικά παιχνίδια με την εκλογή ΠτΔ Αναθεώρηση Συντάγματος: Ψηφίζεται στην ολομέλεια της Βουλής ο νέος καταστατικός χάρτης της χώρας\nΚορωνοϊός : 2.219 νέα κρούσματα , στους 35 θάνατοι , στους 449 οι διασωληνωμένοι


lawandorder.gr 18-06-2021 22:53 Τελευταία ενημέρωση: 18-06-2021 22:53\nΓια λόγους διασφάλισης της δημόσιας υγείας\nΗ Επιτροπή της Πανεπιστημιακής Κατασκήνωσης του ΑΠΘ είχε αρχικά εισηγηθεί να λειτουργήσει η κατασκήνωση, όμως συνεκτιμώντας τα επιδημιολογικά δεδομένα καθώς και τα φαινόμενα ανοιχτών συγκεντρώσεων και συνωστισμών χωρίς την τήρηση υγειονομικών μέτρων, που εντάθηκαν τις τελευταίες εβδομάδες, επαναξιολόγησε την εισήγησή της προς το διοικητικό συμβούλιο της Εταιρείας Αξιοποίησης και Διαχείρισης Περιουσίας (ΕΑΔΠ) του ΑΠΘ. Στη συνέχεια το ΔΣ της ΕΑΔΠ ΑΠΘ, σε έκτακτη συνεδρίαση του «με γνώμονα τη διασφάλιση της δημόσιας υγείας και προπάντων την ασφάλεια των μελών της Πανεπιστημιακής Κοινότητας του ΑΠΘ, έκανε αποδεκτή την εισήγηση για τη μη λειτουργία της Πανεπιστημιακής Κατασκήνωσης Καλάνδρας ΑΠΘ τη θερινή περίοδο 2021».\n«Είναι αυτονόητο ότι η προστασία της δημόσιας υγείας αποτελεί ύψιστη προτεραιότητα, όπως και η δέσμευση όσων υπηρετούμε την κοινωνία από θέσεις ευθύνης στον εθνικό στόχο της ανάκαμψης της οικονομίας και της απασχόλησης, έπειτα από τις δυσμενείς συνθήκες που για μήνες επέβαλε η πανδημία. Η καλή επιδημιολογική εικόνα της χώρας, και δη των πιο δημοφιλών τουριστικών προορισμών, όπως η Χαλκιδική, είναι προαπαιτούμενο για μία επιτυχημένη τουριστική περίοδο, που θα δώσει οικονομική ανάσα σε χιλιάδες εργαζόμενους και επιχειρήσεις, που άμεσα ή έμμεσα ανήκουν ή εξαρτώνται από τον κλάδο του τουρισμού», δήλωσε στο ΑΠΕ-ΜΠΕ ο πρύτανης του ΑΠΘ, καθηγητής Νίκος Παπαϊωάννου, εξηγώντας το σκεπτικό πίσω από την απόφαση. «Είναι κατανοητό ότι τα μέλη της πανεπιστημιακής μας κοινότητας ανυπομονούν μετά από μήνες εγκλεισμού να επιστρέψουν σε έναν χώρο ταυτισμένο με την ανεμελιά και τις χαρές της πανεπιστημιακής ζωής. Επίσης, για την οικονομική ανάπτυξη του πανεπιστημίου η μη λειτουργία της κατασκήνωσης για δεύτερη συνεχόμενη χρονιά έχει κόστος. Πρέπει όμως να βλέπουμε τη μεγάλη εικόνα και το πώς κάποιες καταστάσεις μπορεί να επηρεάσουν τη ζωή των συνανθρώπων μας», πρόσθεσε.\nΣτο έγγραφο των πρυτανικών Αρχών προς τα μέλη της πανεπιστημιακής κοινότητας γίνεται αναφορά στις «ανοικτές συγκεντρώσεις και συνωστισμούς πολιτών, και ιδιαίτερα των μικρότερων ηλικιακών ομάδων, χωρίς να τηρείται ουσιαστικά κανένα υγειονομικό μέτρο και πρωτόκολλο», με την εκτίμηση ότι «ανάλογες καταστάσεις και εικόνες είναι πολύ δύσκολο να αποφευχθούν στην Πανεπιστημιακή Κατασκήνωση στην Καλάνδρα Χαλκιδικής». «Με βάση το δεδομένο αυτό και σε συνδυασμό με τα ιδιαίτερα αυστηρά μέτρα που απαιτούνται για τη λειτουργία των κατασκηνώσεων, κρίνεται αβέβαιη και επισφαλής η εφαρμογή των αντίστοιχων υποχρεωτικών υγειονομικών μέτρων και πρωτοκόλλων για τον μεγάλο αριθμό κατασκηνωτών που μπορεί να φιλοξενήσει η Κατασκήνωση», διευκρινίζεται.\nΛέκκας: Κανένας δεν περίμενε σεισμό 5,8 Ρίχτερ στο Ηράκλειο\nΝέα σεισμική δόνηση 4,5 Ρίχτερ στο Ηράκλειο\nΕΟΔΥ: Τα 157 σημεία που θα γίνονται σήμερα δωρεάν rapid test\nΙσχυρός σεισμός 5,8 Ρίχτερ στο Ηράκλειο - Νεκρός ο ένας από τους τρεις εγκλωβισμένους\nΚρίσιμα 24ωρα για τον Βασίλη Λεβέντη - Η κατάσταση της υγείας του\nΟ Βατόπουλος εξηγεί γιατί υπάρχει έκρηξη κρουσμάτων στη Βόρεια Ελλάδα - Άγνωστο αν θα γίνουν παρελάσεις\nΣαρηγιάννης: Μέχρι τέλος του έτους το 44% των νέων κρουσμάτων θα είναι παιδιά\nΘωμαΐδης: Συνεχής αύξηση του ιικού φορτίου στην Αττική και πάνω από 30% στα κρούσματα\nΗ Δίωξη Ηλεκτρονικού Εγκλήματος κυνηγά τη «βιομηχανία» απάτης αντιεμβολιαστών: Οι επίμαχες ιστοσελίδες στο στόχαστρο της Εισαγγελίας\nΣεισμός στην Σαντορίνη!\nΒίντεο ντοκουμέντο από την αναγκαστική προσγείωση του αεροσκάφους στο «Ελ. Βενιζέλος»\n«Βιομηχανία» απάτης με αρνητές: 18 ιστοσελίδες στο μικροσκόπιο της Δίωξης!\nΒασίλης Λεβέντης: Το μήνυμα από τον γιο του\nΑποστομωτική απάντηση της οικογένειας του Σπύρου Φωκά στην Ελενα Ακρίτα\nΠύργος: Θρίλερ με 67χρονο που πέθανε στον ύπνο του - Ήταν θετικός στον κορονοϊό και εμβολιασμένος


Το ημερολόγιο ενός σπασίκλα: το επόμενο κεφάλαιο κυκλοφορεί από τις εκδόσεις Ψυχογιός\n5 Σεπτεμβρίου 2017 11:28:00\nΕτοιμαστείτε για ένα επικό ταξίδι στον κόσμο της νέας ταινίας του σπασίκλα με το ημερολόγιο:Το επόμενο κεφάλαιο.\nΤο ολοκαίνουργιο βιβλίο της σειράς-φαινόμενο,θα ξεναγήσει τα παιδιά στον κόσμο της νέας ταινίας και κυκλοφορεί από τις εκδόσεις Ψυχογιός.\nΕίναι γεμάτο ανέκδοτα και ενδιαφέρουσες πληροφορίες για το πώς γυρίζεται μια ταινία, μαθαίνουμε όσα δε γνωρίζει κανείς για το γύρισμα της συγκεκριμένης ταινίας, τους ηθοποιούς και άλλα πολλά.\nΓια κάθε φαν του Σπασίκλα… αλλά και του κινηματογράφου!\nΤο να κάνεις μια ταινία μοιάζει πολύ με το να πηγαίνεις ένα ταξίδι με το αυτοκίνητο. Συναντάς απρόοπτα και αλλαγές και πολλές εκπλήξεις στη διαδρομή. Ακολούθησε τον συγγραφέα και εικονογράφο Τζεφ Κίνι και μάθε όλα όσα γίνονταν μπροστά και πίσω από τις κάμερες όσο γυριζόταν η νέα ταινία της 20th Century Fox, Το ημερολόγιο ενός Σπασίκλα: Θα πάει μακριά η βαλίτσα; Ανακάλυψε τι πρέπει να γίνει για να κινηματογραφήσεις ένα σμήνος γλάρων που κάνουν επιδρομή σε ένα αυτοκίνητο. Μάθε για το γουρούνι ρομπότ και το ηλεκτρονικό τρίχρονο. Και ενημερώσου για όλα όσα συμβαίνουν όταν ετοιμάζεται μια μεγάλου μήκους ταινία. Με αποκλειστικές φωτογραφίες από τα γυρίσματα, με εικονογραφημένα σενάρια, και με αυθεντικά σκίτσα από τον Τζεφ Κίνι, Το ημερολόγιο της ταινίας του Σπασίκλα: Το Επόμενο Κεφάλαιο είναι το τέλειο βιβλίο για όσους αναρωτήθηκαν ποτέ πώς γίνεται μία ταινία.\nΑλλά μην ξεχάσεις να προσδεθείς: Γιατί η διαδρομή έχει πολλά σκαμπανεβάσματα!\nΟ ΤΖΕΦ ΚΙΝΙ είναι σχεδιαστής διαδικτυακών παιχνιδιών και ο Νο 1 ευπώλητος συγγραφέας σύμφωνα με την εφη¬μερίδα New York Times. Πέρασε τα παιδικά του χρόνια στην Ουάσινγκτον και το 1995 μετακόμισε στη Νέα Αγγλία. Ο Τζεφ ζει με τη σύζυγό του και τους δυο γιους τους στη Μασαχουσέτη, όπου είναι ιδιοκτήτης του βιβλιοπωλείου Μια Απίθανη Ιστορία. Έχει ανακηρυχθεί από το περιοδικό Time ένας από τους 100 Ανθρώπους στον Κόσμο με τη Μεγαλύτερη Επιρροή, ενώ έχει αναδειχθεί πέντε φορές νικητής στα Βραβεία Nickelodeon Kid’s Choice, στην κατηγορία Αγαπημένο Βιβλίο. Επίσης, έχει δημιουργήσει την εταιρεία Poptropica, έναν από τους 50 Καλύτερους Ιστοτόπους, σύμφωνα με το περιοδικό Time.\nΑπό τις Εκδόσεις ΨΥΧΟΓΙΟΣ κυκλοφορούν και τα έντεκα βιβλία της σειράς ΤΟ ΗΜΕΡΟΛΟΓΙΟ ΕΝΟΣ ΣΠΑΣΙΚΛΑ, καθώς και τα ΤΟ ΗΜΕΡΟΛΟΓΙΟ ΕΝΟΣ ΣΠΑΣΙΚΛΑ: ΦΤΙΑΞΕ ΤΟ ΔΙΚΟ ΣΟΥ ΒΙΒΛΙΟ, ΤΟ ΗΜΕΡΟΛΟΓΙΟ ΕΝΟΣ ΣΠΑΣΙΚΛΑ: ΠΩΣ ΓΥΡΙΣΤΗΚΕ Η ΤΑΙΝΙΑ και ΤΟ ΣΧΟΛΙΚΟ ΗΜΕΡΟΛΟΓΙΟ ΕΝΟΣ ΣΠΑΣΙΚΛΑ.\nΤο βιβλίο ΤΟ ΗΜΕΡΟΛΟΓΙΟ ΕΝΟΣ ΣΠΑΣΙΚΛΑ: ΤΑ ΧΡΟΝΙΚΑ ΤΟΥ ΓΚΡΕΓΚ ΧΕΦΛΙ έχει γυριστεί κινηματογραφική ταινία από την Twentieth Century Fox.


Αρχική σελίδαΣτρατιωτικά ΕίδηΕξοπλισμός ΑσκήσεωνΓυαλιά - ΩτοασπίδεςΣελίδα 2\nΒλέπετε 25–48 απο 64 αποτέλεσματα\nΩτοασπίδες MaxDefense Foam EarPlugs Earmor M04\nΗ σιλικόνη, η χυτή κατασκευή της είναι ιδιαίτερα χρήσιμη όταν τα βρώμικα χέρια εμποδίζουν το σχηματισμό (ρολό) τυπικών αφρωδών βυσμάτων.\nΑυτό το μοντέλο έρχεται με κορδόνι βινυλίου για να φοράτε τις ωτοασπίδες στο λαιμό.\nΩτοασπίδες 3M Combat Arms Earplugs 4.1\nΟι ωτοασπίδες 3M ™ είναι σχεδιασμένες για να εισάγονται στο κανάλι του αυτιού για να μειώσουν την έκθεση σε επικίνδυνο θόρυβο, συμπεριλαμβανομένου και του θορύβου αιχμής από τον πυροβολισμό όπλων, για παράδειγμα.\nΓυαλιά Swiss Eye Attac\nΚορδέλα για γυαλιά E-tac Headband Swiss Eye\nΓυαλιά Commando Goggles Air Pro Smoke Mil-tec μαύρο\nΓυαλιά με πλαστικό πλαίσιο με σύστημα εξαερισμού και ελαστική ζώνη ρυθμιζόμενη που τα συγκρατεί στο κεφάλι.\nΓυαλιά Commando Goggles Air Pro Clear Mil-tec μαύρο\nΩτοασπίδες MaxDefense Foam EarPlugs Earmor M01\nΟ μαλακός, υποαλλεργικός αφρός παρέχει υψηλό επίπεδο άνεσης και μπαίνει πρακτικά χωρίς πίεση μέσα στο αυτί.\nΩτοασπίδες MaxDefense Foam EarPlugs Earmor m02\nΑυτό το μοντέλο έρχεται με καλώδιο βινυλίου για να φορεθούν οι ωτοασπίδες γύρω από το λαιμό.\nΩτοασπίδες mil-tec μαύρες\nΩτοασπίδες σε μαύρο χρώμα που ρυθμίζονται και προσαρμόζονται στο κεφάλι.\nΩτοασπίδες Universal χακί MFH\nΩτοασπίδες σε χακί χρώμα που ρυθμίζονται και προσαρμόζονται στο κεφάλι.\nΘήκη eyewear safe (TT 7649) Tasmanian Tiger\nΘήκη ενιχυμένη με σύστημα molle και διαστάσεις 18 x 10 x 5 cm.\nΙδανική για γυαλιά.\nΚάθε Κατασκευαστής101 INC3M PeltorCaldwellEarmorMFHPeltorWiley XAlpinBolleHelikon-TexMil-tecPentagonSwisseyeTasmanian Tiger


PPT - Πρόγραμμα Αρχιτεκτονικής Εισαγωγή στην ιστορία της Αρχιτεκτονικής AARCH120 – Εαρινό Εξάμηνο 2007-2008 PowerPoint Presentation - ID:780381\nΠρόγραμμα Αρχιτεκτονικής Εισαγωγή στην ιστορία της Αρχιτεκτονικής AARCH120 – Εαρινό Εξάμηνο 2007-2008 PowerPoint Presentation\nΠρόγραμμα Αρχιτεκτονικής Εισαγωγή στην ιστορία της Αρχιτεκτονικής AARCH120 – Εαρινό Εξάμηνο 2007-2008\n<iframe src="https://www.slideserve.com/embed/780381" width="600" height="497" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px 0;margin-bottom:5px" allowfullscreen webkitallowfullscreen mozallowfullscreen> </iframe>\nΠρόγραμμα Αρχιτεκτονικής Εισαγωγή στην ιστορία της Αρχιτεκτονικής AARCH120 – Εαρινό Εξάμηνο 2007-2008 - PowerPoint PPT Presentation\nΠρόγραμμα Αρχιτεκτονικής Εισαγωγή στην ιστορία της Αρχιτεκτονικής AARCH120 – Εαρινό Εξάμηνο 2007-2008. AARCH 120 – ΙΣΤΟΡΙΑ ΑΡΧΙΤΕΚΤΟΝΙΚΗΣ – 1 η Διάλεξη – «Εισαγωγή». Μπούρας Χ. (1991)\nPowerPoint Slideshow about 'Πρόγραμμα Αρχιτεκτονικής Εισαγωγή στην ιστορία της Αρχιτεκτονικής AARCH120 – Εαρινό Εξάμηνο 2007-2008' - karston\nAARCH120 – Εαρινό Εξάμηνο 2007-2008\nAARCH 120 – ΙΣΤΟΡΙΑ ΑΡΧΙΤΕΚΤΟΝΙΚΗΣ – 1η Διάλεξη – «Εισαγωγή»\nΜπούρας Χ. (1991)\nΗ ιστορία της αρχιτεκτονικής εξετάζει και μελετά με επιστημονική μέθοδο και χρονική σειρά την αρχιτεκτονική. Αναλύει και ερμηνεύει πως εξελίχθηκαν οι τρόποι σύνθεσης, οι αρχιτεκτονικές μορφές, η διάπλαση του χώρου, οι κατασκευαστικές μέθοδοι της δομής, αναλόγως με τις συνθήκες που ίσχυαν σε κάθε περίοδο της ιστορίας του ανθρώπου.\nΤεκμηρίωση, έρευνα και διατύπωση συμπερασμάτων.\n1ος αι. π.Χ. Βιτρούβιος «Δέκα βιβλία για την αρχιτεκτονική»\nPalladio, Alberti, Serlio, Vignola\n> μελέτη ρωμαϊκών καταλοίπων κατά την αναγέννηση\n1671 – Ακαδημία Αρχιτεκτονικής στο Παρίσι – F. Bondel – μελέτη ρυθμών\n19ος αιώνας – μελέτη των μεσαιωνικών ρυθμών\n20ος αιώνας – μελέτη της μοντέρνας αρχιτεκτονικής\nΙΣΤΟΡΙΚΗ ΕΞΕΛΙΞΗ ΤΗΣ ΙΣΤΟΡΙΑΣ ΤΗΣ ΑΡΧΙΤΕΚΤΟΝΙΚΗΣ\nΣΤΟ ΔΥΤΙΚΟ ΚΟΣΜΟ\nΜεγάλοι πολιτισμοί της Ανατολικής Μεσογείου\n(Αίγυπτος, Μεσοποταμία, Μινωική Κρήτη, Μυκήνες)\n(Γεωμετρική, Αρχαϊκή, Κλασσική Περίοδος)\nΒυζάντιο – Ισλάμ\nΡομανική και Γοτθική Αρχιτεκτονική\nΜεταμοντέρνα περίοδος – Η αρχιτεκτονική της παγκοσμιοποίησης\nο ναός της Απτέρου Νίκης, Αθήνα – 427-424 π.Χ.\nPetit Trianon, Ange Jacques Gabriel, Παρίσι, 1762-1768\nAARCH105 – ΙΣΤΟΡΙΑ ΤΗΣ ΑΡΧΙΤΕΚΤΟΝΙΚΗΣ Ι\n1. Εισαγωγή - Παλαιολιθική και Νεολιθική Αρχιτεκτονική\n2. Αίγυπτος και Δυτική Ασία μέχρι τον 4ο αι. π.Χ.\n3. Μινωική και Μυκηναϊκή Αρχιτεκτονική\n4. Γεωμετρική και Αρχαϊκή περίοδος (μέχρι τον 6ο π.Χ. αι.)\n5. Κλασσικοί χρόνοι\n6. Ελληνιστική περίοδος\n7. Κτίρια ειδικών χρήσεων - η εξέλιξη της πολεοδομίας κατά τους αρχαίους χρόνους\n8. Ρωμαϊκή περίοδος Ι\n9. Ρωμαϊκή περίοδος ΙΙ\n10. Η Κύπρος μέχρι τα ρωμαϊκά χρόνια\nΠαλαιολιθική και Νεολιθική Περίοδος\nAARCH105 – Εαρινό Εξάμηνο 2007-2008\nΔεν υπάρχουν αρχιτεκτονικά κατάλοιπα.\n1η περίοδος – μετάβαση προς την παραγωγική οικονομία\n9η χιλιετία π.Χ.\nΠηγές Τίγρη και Ευφράτη\n– οικισμοί καλλιεργητών\nΑναπαράσταση τμήματος οικισμού\nΣέσκλος – Ελλάδα\nΜενχίρ ή μονόλιθοι\nΑνακατασκευή πρότυπων κατοικιών\nΚρομλέχ του Bodowyr(Αγγλία)\nΝτολμέν της Menga (Μαλάγα)\n【 한국방송영상산업진흥원 】 -. 2008. 02. 22. 제 출 문. 한국방송영상산업진흥원 귀중. 본 보고서를 한국방송영상산업진흥원의 “ 2007 년도 준정부기관 고객만족도 조사 결과


DW: Η Ελληνογερμανική Εταιρική Σχέση καλά κρατεί - Fpress.gr\nDW: Η Ελληνογερμανική Εταιρική Σχέση καλά κρατεί\nΘετικό απολογισμό των εργασιών στο Βερολίνο έκανε ο υφ. Εξωτερικών Δ. Κούρκουλας. Επωφελής η σχέση σε μια δύσκολη στιγμή για την Ελλάδα παρά τις καθυστερήσεις για το Ινστιτούτο για την Ανάπτυξη. «Φάγαμε το γάιδαρο».\nΟι καθυστερήσεις που οφείλονται καθαρά στην ελληνική πλευρά, για την ίδρυση του λεγόμενου Ινστιτούτου για την Ανάπτυξη, στο πρότυπο της γερμανικής τράπεζας KfW, είναι το μόνιμο μελανό σημείο των συναντήσεων της Ελληνογερμανικής Εταιρικής Σχέσης από τότε σχεδόν που ξεκίνησε το 2010. Αυτή τη φορά ο υφ. Εξωτερικών Δημήτρης Κούρκουλας είχε καλά νέα. Στον τέταρτο γύρο διαβουλεύσεων με υψηλόβαθμες αντιπροσωπείες έξι υπουργείων από τις δύο χώρες ο Δημήτρης Κούρκουλας, που είχε και τον συντονισμό της συνάντησης, είπε ότι από του χρόνου το Ινστιτούτο για την Ανάπτυξη θα ξεκινήσει να λειτουργεί, κάτι που θα βοηθήσει σημαντικά στην ρευστότητα της ελληνικής οικονομίας.\nΠροστιθέμενη αξία της συνάντησης\n«Αυτό που εμείς προσπαθούμε να επιταχύνουμε όσο μπορούμε, είναι η σύσταση του Ινστιτούτου για την Ανάπτυξη που αναμένεται να λειτουργήσει τους επόμενους μήνες για να παρέχει ρευστότητα στις μικρομεσαίες επιχειρήσεις. Μέσα στην εβδομάδα θα υιοθετηθεί από τη Βουλή η τελευταία νομοθετική ρύθμιση που αφορά σε κάποια φορολογικά ζητήματα του Ινστιτούτου, κι αυτό είναι μια πολύ καλή αρχή. Σιγά – σιγά θα επεκτείνει τις δράσεις του και για συμμετοχή σε μικρομεσαίες ελληνικές επιχειρήσεις, όχι μόνο για την εξυπηρέτηση δανείων, αλλά και στη συμμετοχή στο μετοχικό κεφάλαιο».\nΟ έλληνας υφ. Εξωτερικών μιλώντας στη Deutsche Welle έκανε θετική αποτίμηση των συναντήσεων στο Βερολίνο. «Η εταιρική σχέση εξελίσσεται πολύ θετικά σε τομείς όπως η καινοτομία και η έρευνα. Από το 2013 υπάρχουν δράσεις σε τρεις διαφορικούς τομείς και νομίζω ότι αυτό είναι ενδεικτικό του δυναμισμού ορισμένων νέων ελληνικών επιχειρήσεων που εξειδικεύονται σε τομείς καινοτομίας και υψηλής τεχνολογίας. Εκείνο το πεδίο είναι πολύ λαμπρό για περαιτέρω εμβάθυνση της συνεργασίας με τη Γερμανία. Στο θέμα της μεταρρύθμισης τους συστήματος υγείας έχουν γίνει πολλές κοινές δράσεις και έχει παραχθεί αποτέλεσμα εντυπωσιακό».\nΣτην Ελλάδα του χρόνου ο Γκάμπριελ\nΙδιαίτερη βαρύτητα δόθηκε για πρώτη φορά στην προώθηση των εξαγωγών και τη δυνατότητα περεταίρω συνεργασίας με τη βοήθεια γερμανικής τεχνογνωσίας. Επ΄αυτού ο Δημήτρης Κούρκουλας προανήγγειλε επίσκεψη του γερμανού υπουργού Οικονομίας Ζίγκμαρ Γκάμπριελ στην Αθήνα, τέλος της άνοιξης του 2015, με μεγάλη αντιπροσωπεία επιχειρηματιών για την προώθηση του στόχου. Η προσέλκυση επενδύσεων δεν εξαντλείται μόνο στη ρευστότητα της οικονομίας και σε επισκέψεις επιχειρηματιών, παραδέχθηκε ο έλληνας αξιωματούχος, αλλά χρειάζεται κλίμα πολιτικής και οικονομικής σταθερότητας «σε πολύ μεγάλο βαθμό». «Οι προοπτικές υπάρχουν, αρκεί να μην έχουμε πολιτικές ή άλλες αναταράξεις. Εξυπακούεται ότι η Δημοκρατία θα συνεχίσει να λειτουργεί, αρκεί να γίνει με τρόπο που να μην επηρεάζει αρνητικά την οικονομία» υπογράμμισε ο κ. Κούρκουλας.\nΓια την περίοδο μέχρι την 8η Δεκεμβρίου, που θα ληφθούν αποφάσεις για έξοδο της Ελλάδας από το μνημόνιο, ο Δημήτρης Κούρκουλας συνιστά αποδραματοποίηση της κατάστασης. «Έχουμε φάει τον γάιδαρο, μας μένει η ουρά, και δεν νομίζω ότι θα κολλήσουμε στην ουρά. Εκτός αν οι ίδιοι δείξουμε τάσεις αυτοκτονίας. Νομίζω ότι και οι εταίροι μας αναγνωρίζουν τις θυσίες και τα επιτεύγματα ιδίως στο θέμα της δημοσιονομικής προσαρμογής, αλλά όχι μόνο, και σε θέματα μεταρρύθμισης της δημόσιας διοίκησης. Το θέμα των μεταρρυθμίσεων θα συνεχίσει να είναι πρωταρχικό, όχι μόνο για την Ελλάδα, αλλά και για ολόκληρη την Ευρώπη. Όλη η Ευρώπη λειτουργεί σε μια παγκοσμιοποιημένη οικονομία και χωρίς συνεχείς μεταρρυθμίσεις που να εξασφαλίζουν την ανταγωνιστικότητα, καμιά χώρα δεν μπορεί να επιβιώσει στο σημερινό κόσμο».


ΔΕΘ: Με τιμώμενη χώρα τις ΗΠΑ και έμφαση στην Ενέργεια\nΑρχική Ενέργεια ΔΕΘ: Με τιμώμενη χώρα τις ΗΠΑ και έμφαση στην Ενέργεια\n3 Σεπτεμβρίου 2018 - 18:15\nΠλησιάζοντας προς τα εγκαίνια της 83ης ΔΕΘ το ερχόμενο Σαββατοκύριακο, όπου φέτος «τιμώμενη χώρα» είναι οι ΗΠΑ, η αμερικανική παρουσία κρίνεται ιδιαιτέρως αναβαθμισμένη, καθώς αναμένεται να στηθούν στη Θεσσαλονίκη πάνω από 50 περίπτερα αμερικανικών εταιριών.\nΜια «ακτινογραφία», δε, της αμερικανικής επιχειρηματικής παρουσίας στη συμπρωτεύουσα το αμέσως επόμενο διάστημα, επ’ αφορμή της έκθεσης, δείχνει ότι το αμερικανικό ενδιαφέρον επικεντρώνεται ιδιαίτερα στην Ενέργεια.\nΣημειωτέον, ο κλάδος συγκεντρώνει το ενδιαφέρον των Αμερικανών επενδυτών, τόσο σε ό,τι αφορά τα εγχώρια κοιτάσματα υδρογονανθράκων και φυσικού αερίου, αλλά και την αγορά ηλεκτρικής ενέργειας, όσο και κυρίως σε ό,τι αφορά τα σχέδια για τη μεταφορά φυσικού αερίου, από τη Μ. Ανατολή και τη Ν/Α Μεσόγειο.\nΤο τέτοιο έντονο ενδιαφέρον των ΗΠΑ αναδεικνύεται π.χ. από την παρουσία του ενεργειακού κολοσσού της «Exxon Mobil» στη ΔΕΘ, η οποία σε κοινοπραξία με τα ΕΛΠΕ και την «Total» έχει πάρει τα δικαιώματα έρευνας υδρογονανθράκων στις θαλάσσιες περιοχές δυτικά και νοτιοδυτικά της Κρήτης.\nΠαράλληλα, τον περασμένο Ιούλη, σε συνέντευξη Τύπου του Ελληνοαμερικανικού Εμπορικού Επιμελητηρίου, ο Αμερικανός πρέσβης στην Ελλάδα Τζ. Πάιατ εκτίμησε ότι στο πλαίσιο της ΔΕΘ θα υπάρξουν ανακοινώσεις για τον τερματικό σταθμό υγροποιημένου φυσικού αερίου στην Αλεξανδρούπολη, έργο το οποίο συνδέεται με τις συμφωνίες Τσίπρα – Τραμπ, για να καταστεί η Ελλάδα ο τρίτος εισαγωγέας αμερικανικού αερίου στην Ευρώπη και πύλη εισόδου του LNG στην ευρωπαϊκή αγορά.\nΘυμίζουμε ότι στον σταθμό μεταφοράς υγροποιημένου αερίου LNG που ετοιμάζεται στην Αλεξανδρούπολη, έχει μπει η εταιρεία «GASTRADE» και στο μετοχικό της κεφάλαιο με ποσοστό 20% συμμετέχει η «GASLOG Ltd», η οποία κατέχει στόλο 27 πλοίων μεταφοράς LNG.\nΗ περιοχή αποτελεί έτσι κι αλλιώς «κρίκο» στα ενεργειακά σχέδια των ΗΠΑ, αφού πέρα από τον πλωτό σταθμό του LNG, από την περιοχή εισέρχεται στο ελληνικό έδαφος ο υπό κατασκευή αγωγός φυσικού αερίου ΤΑP (μεταφέρει αέριο από τα κοιτάσματα του Αζερμπαϊτζάν στην Κασπία), ετοιμάζεται ο διασυνδετήριος ελληνοβουλγαρικός αγωγός φυσικού αερίου IGB, με τον Αμερικανό πρέσβη να χαιρετίζει τις σχετικές συμφωνίες που υπογράφηκαν τον Ιούνη στη Σόφια, χαρακτηρίζοντας την εξέλιξη «σημαντική και ευπρόσδεκτη, καθώς επιδιώκουμε να ενισχύσουμε την ποικιλομορφία της προσφοράς και των διαδρομών στην ευρωπαϊκή αγορά φυσικού αερίου. Συμπληρώνει επίσης τη σχεδιαζόμενη πλωτή μονάδα αποθήκευσης και αεριοποίησης υγροποιημένου φυσικού αερίου στην Αλεξανδρούπολη».\nΤα σχέδια αυτά θα βρεθούν στο επίκεντρο και του «Ενεργειακού Φόρουμ Νοτιοανατολικής Ευρώπης», που διοργανώνουν μια μέρα πριν από την επίσημη έναρξη της ΔΕΘ, την ερχόμενη Παρασκευή, το Ελληνοαμερικανικό Εμπορικό Επιμελητήριο, ο Ελληνικός Σύνδεσμος για τα Οικονομικά της Ενέργειας και το Ατλαντικό Συμβούλιο, με τη συμμετοχή στελεχών του υπουργείου Ενέργειας των ΗΠΑ, στελεχών επιχειρήσεων κ.ο.κ. Χαρακτηριστικές του περιεχομένου είναι και οι ενότητες όπως για τις «Γεωστρατηγικές και Γεωπολιτικές Σκέψεις σχετικά με την Ενέργεια στη ΝΑ Μεσόγειο – Η σημασία της ανάπτυξης ενός ενεργειακού “master plan” για την περιοχή», που πραγματοποιείται με τη συμμετοχή των υπουργών Ενέργειας των Βαλκανίων, του Ισραήλ και της Αιγύπτου.\nΑντίστοιχος είναι ο σχεδιασμός και για μεγάλα έργα στον τομέα των συνδυασμένων μεταφορών, όπου σύμφωνα με τον Αμερικανό πρέσβη υπάρχει αμερικανικό ενδιαφέρον για την κατασκευή μεγάλου εμπορευματικού κέντρου στην Αλεξανδρούπολη και τη σιδηροδρομική σύνδεση με τη Βουλγαρία, του Αιγαίου με τη Μαύρη Θάλασσα. Πρόκειται για έργο ενταγμένο στο συνολικότερο σχέδιο κατασκευής της λεγόμενης «σιδηροδρομικής Εγνατίας», το οποίο αποσκοπεί να συνδέσει την Αδριατική με τη Μαύρη Θάλασσα και τον Δούναβη.\nΔΕΘ ΗΠΑ Ενέργεια\nΠροηγούμενο άρθροΕργασίες καθαρισμού και εκβάθυνσης ρέματος Πίκας στην περιοχή Κινέττας του Δήμου Μεγαρέων\nΕπόμενο άρθροΠολύ υψηλός κίνδυνος πυρκαγιάς για αύριο Τρίτη